הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 70, 2016-12-19 12:38

סתיו שפיר: תודה רבה לכל מי שהגיע לכאן היום אנחנו כאן בישיבת מעקב שלישית אחר פרסום וביצוע תכנית לחיזוק הצפון.

סתיו שפיר: אני אזכיר בקצרה את הפרטים, אנחנו מדברים על החלטת ממשלה שהתקבלה כבר לפני שנתיים, בעקבותיה התקבלו החלטות ממשלה נוספות שבכל פעם יצרו דחייה נוספת בלוחות הזמנים.

סתיו שפיר: בדצמבר 2015 החליטו על דחיה של עוד חצי שנה עד שוועדת השרים לפיתוח הנגב והגליל תגבש את התכנית, אחר כך ב-11 באוגוסט, אחרי אישור התקציב כבר הוקם עוד צוות עבודה, היה אמור להיות מוקם, שמענו לאחר מכן מהשר דרעי שלמעשה לא הוקם הצוות הזה.

סתיו שפיר: בישיבה שהתקיימה כאן ביום פתיחת המושב ב-31 באוקטובר נמסר לנו שהצוות הולך להיות מוקם ממש באותו יום, אנחנו מאז מנסים לעקוב אחר הדיווחים, אני אציין שוב לפרוטוקול את העובדה שנציגת משרד הכלכלה באחת הישיבות הקודמות אמרה לנו שהתכנית תתפרסם באופן שקוף לציבור, אבל אחרי שהדבר הזה נמסר לוועדה משרד הכלכלה שלח תשובה נוספת ובה החליט לחזור בו מהאמירה הזאת על פרסום התכנית.

סתיו שפיר: טרם שמענו הסבר מדוע לא צריך לפרסם את התכנית ומדוע התכנית, גם התכנית וגם עבודתן של חברות הייעוץ שהושקעה בכתיבת התכנית, מדוע לא צריך לפרסם את זה, מדוע המשרד נמנע מלפרסם את זה ומה החשש מפני שקיפות לציבור בנושא הזה.

סתיו שפיר: הופיעו גם נציגי נגב-גליל, תודה רבה.

סתיו שפיר: אנחנו נבקש כאן לקבל תשובה, הישיבה הזאת יכולה להיות מאוד מאוד קצרה אם נקבל תשובות ברורות.

סתיו שפיר: אנחנו נמצאים כבר בשבוע של הצבעה על התקציב, התקציב הזה הולך להיות לא רק תקציב ל-2017 ו-2018 אלא תקציב גם ל-2019 מאחר וזו שנת בחירות.

סתיו שפיר: כלומר שלוש שנים של תקציב.

סתיו שפיר: ההצעה הזאת שהובטחה כל כך הרבה פעמים, וגובתה בהחלטות ממשלה ובמסיבות עיתונאים לתושבי הצפון צריכה להיכנס לתוך הצעת התקציב, האוצר גם עדכן את ההצעה הזאת, אנחנו רק היום ב-9:33 בבוקר קיבלנו עדכון להצעת התקציב, אני ציפיתי לראות את התכנית שם ולא ראיתי אותה, יכול להיות שכאן יספרו לנו דברים אחרים.

סתיו שפיר: אנחנו נפתח עם משרד האוצר.

סתיו שפיר: בבקשה.

<אמיר רשף: אני אגיד בקצרה, התכנית שאת עיקריה הצגתי בישיבת הועדה הקודמת, נמצאת בשלבי תיאומים ממש ממש אחרונים בתוך משרדי הממשלה, גם ברמת הגורמים המקצועיים וגם ברמה המיניסטריאלית.

<אמיר רשף: ברגע שייושבו התיאומים ויגיעו לכל ההסכמות תצא טיוטה מעודכנת של התכנית לכל משרדי הממשלה, יהיה אפשר גם לשלוח את ההחלטה שתועבר למזכירות הממשלה לכשתועבר לוועדה או ליו"ר הוועדה.

סתיו שפיר: את התשובה הזאת מסרתם לנו באוקטובר והדד-ליין שלכם היה ה-30 בנובמבר.

סתיו שפיר: את אותה תשובה נתתם לנו באוקטובר והדד ליין שלכם שאתם קבעתם היה ה-30 בנובמבר.

<אמיר רשף: לא הצלחנו להגיע לממשלה ב-30 בנובמבר, כפי שאת יודעת.

<אמיר רשף: החלטת הממשלה שהיא בסוף מה שמכתיב לנו את לוחות הזמנים נתנה לנו להגיע לממשלה עד סוף דצמבר וללוחות הזמנים האלה אנחנו מכוונים.

סתיו שפיר: בלוח הזמנים הזה התכנית תיכנס לתקציב המדינה?

<אמיר רשף: כן.

<אמיר רשף: התכנית תקבל ביטוי בתקציבי המשרדים.

סתיו שפיר: בתקציב הזה?

סתיו שפיר: כלומר מתי אתם מתכוונים לעדכן את התקציב?

סתיו שפיר: ההצעה מגיעה להצבעה.

סתיו שפיר: היום בוועדת הכספים אנחנו גם מצביעים עליו.

<אמיר רשף: חלק מהתקציבים כבר בתוך ההקצאות והמשרדים יצטרכו לבצע הסטות פנימיות כדי לבטא את התיעדוף לצפון.

סתיו שפיר: איזה תקציב נמצא היום כבר בתוך תקציבי המשרדים?

<אמיר רשף: אני לא יודע להגיד לך עכשיו מה כן יש למשרד ומה אין למשרד.

<אמיר רשף: התכנית הזאת כוללת את כל משרדי הממשלה ואני לא יודע לרדת לרמת הפירוט הזאת.

סתיו שפיר: איך אתה לא יודע לרדת לרמת הפירוט?

יפעת שאשא ביטון: הוא לא אמור לרדת לרמת הפירוט עד שהמשרדים - - -

סתיו שפיר: את תקבלי את רשות הדיבור שלך.

יפעת שאשא ביטון: חשוב לי להגיד את זה כי סוכם עם המשרדים שהתכנית תוצג לציבור בצורה מרוכזת ומסודרת.

יפעת שאשא ביטון: כל המחקרים האלה מיותרים - - -

סתיו שפיר: אין שום סיבה להתפרץ.

סתיו שפיר: סוכם לפני שנתיים.

סתיו שפיר: תענה לי בבקשה מה בתכנית של 18 מיליארד שקלים רב שנתית, כמה מיליארדי שקלים זה לא דבר שאתה יכול פשוט לא לשים אליו לב - - -

<אמיר רשף: המספר 18 מיליארד שקלים הוא לא מספר שהממשלה - - -

סתיו שפיר: אני לא סיימתי את השאלה.

סתיו שפיר: למרות שאתה מגובה על ידי חברי הכנסת של "כולנו" אתה תקשיב לכל השאלה.

יפעת שאשא ביטון: סליחה, חברי הכנסת מהגליל זה לא רק של "כולנו" אנשים יציבים עם הרגליים על הקרקע שלא בודים דברים מליבם.

יפעת שאשא ביטון: מאוד נקודתי.

יפעת שאשא ביטון: אי אפשר להיות - - - ומנותק.

סתיו שפיר: לכן אנחנו יכולות להיות שותפות למטרה הזאת ולא להיאבק אחת נגד השניה כי יש פה מטרה שאנחנו אמורות להיות שותפות לה.

סתיו שפיר: אני מבקשת שוב.

סתיו שפיר: מדובר בכמה מיליארדי שקלים לפחות בשנה.

סתיו שפיר: התכנית היא רב שנתית, אמורה להיכנס גם ב-2017 וגם בתקציב 2018.

סתיו שפיר: ומאחר ואתם יודעים שב-2019 אין תקציב אתם אמורים גם לגבות את זה מתוך תכנון ארוך טווח.

סתיו שפיר: אני בטוחה שכמה מיליארדי שקלים זה לא נושא שפשוט חומק ממך.

סתיו שפיר: אתה יכול לסמן לנו באיזה סעיפים זה נמצא, מה הסכום שהושקע בכל סעיף תקציבי, באיזה תקנות אנחנו יכולים למצוא את התכנית לצפון?

<אמיר רשף: אני אמרתי את זה בישיבה הקודמת ואני אחזור על עיקרי התכנית.

<אמיר רשף: בתחום הכלכלה, קרי עידוד לתעשייה, עידוד לתעסוקה ועידוד המחקר לפיתוח כאשר מרבית התקציבים האלה נמצאים בתקציבי משרדי הכלכלה והתעשייה וחלקם נמצאים בתקציב משרד המדע יש סדר גודל של הקצאה של מאות מיליוני שקלים לצפון.

סתיו שפיר: כמה?

<אמיר רשף: מאות מיליוני שקלים.

סתיו שפיר: מה זה מאות מיליוני שקלים?

סתיו שפיר: זה 200 מיליון שקל או שזה 900 מיליון שקל?

<אמיר רשף: התכנית לא סגורה וכמו שאמרתי לך בישיבה הקודמת אני לא אענה על זה עד שהתכנית לא תיסגר.

סתיו שפיר: אז איך היא יכולה כבר להיות בתקציב, אנחנו מצביעים עליו היום?

<אמיר רשף: כי ברגע שהיא תיסגר היא תקבל ביטוי בתקציב.

סתיו שפיר: אבל היום אנחנו מצביעים על התקציב.

<אמיר רשף: ברגע שהתכנית תיסגר היא תקבל.

סתיו שפיר: היא נסגרת היום?

<אמיר רשף: אני מקווה שהיום נוכל להוציא את הטיוטה הכי מעודכנת.

<אמיר רשף: אני לא יכול להתחייב על זה.

סתיו שפיר: ישיבת ועדת כספים מתכנסת עכשיו.

יפעת שאשא ביטון: היא לא אוטוריטה לחשוף בפניה.

יפעת שאשא ביטון: אני לא מבינה את המשחק.

יפעת שאשא ביטון: אני לא מצליחה להבין, עם כל הכבוד.

סתיו שפיר: בשביל מה, את לא רוצה לשמוע את התשובות, לא מפריע לך שהתכנית לא נמצאת בתקציב?

יפעת שאשא ביטון: חמודה התכנית פה.

סתיו שפיר: איפה?

יפעת שאשא ביטון: התכנית פה אצלי.

סתיו שפיר: תביאי שנקרא.

יפעת שאשא ביטון: ממש לא.

סתיו שפיר: זה סודי?

יפעת שאשא ביטון: לא.

יפעת שאשא ביטון: זה לא סודי.

יפעת שאשא ביטון: את תשמעי את זה יחד עם כולם, תשמעי את זה בקווים כלליים אם תרצי לשמוע את זה ממני.

יפעת שאשא ביטון: על חלק מהם אם היית ממשיכה ביום חמישי בלילה ולא צועקת - - -

סתיו שפיר: האם מדובר ב-200 מיליון שקלים או שמדובר ב-900 מיליון שקלים למשרד הכלכלה?

סתיו שפיר: ואני רוצה גם דיווח על יתר הכספים.

<אמיר רשף: מדובר על מאות מיליוני שקלים בתקציב התעשייה והתעסוקה, המחקר והפיתוח.

סתיו שפיר: מאות מיליונים זה לא מספר.

סתיו שפיר: צר לי.

<אמיר רשף: נכון.

<אמיר רשף: כי התכנית עוד לא נסגרה לחלוטין ולכן אני לא אתחייב על מספר שהוא לא סגור לחלוטין.

סתיו שפיר: אתם התחייבתם לפרסם את התכנית ב-30 לנובמבר.

סתיו שפיר: זאת הייתה כבר התחייבות חמישית או שישית שלכם לגבי התכנית הזאת.

סתיו שפיר: המעט שאתם יכולים לעשות אחרי שלא פרסמתם את התכנית בתאריך הזה זה לפחות לפרסם עכשיו לציבור מהם אותם סעיפים שקופים שבהם נמצאים ה כספים ומהו סדר הגודל של הכספים.

סתיו שפיר: מאחר וההצבעה על התקציב מתרחשת היום אתם למעשה לא מאפשרים לציבור שום יכולת לדון בעיקרי התכנית, לנסות להילחם על הגדלת התכנית, לנסות להילחם על זה שמשהו מהתכנית ייכנס, אתם פשוט לא נותנים לציבור את הזכות הזאת.

סתיו שפיר: זכות בסיסית.

סתיו שפיר: אני מבקשת ממך עכשיו, זאת ועדת השקיפות, תפרסם באופן שקוף את התקציבים שנמצאים בתכנית.

<אמיר רשף: לאחר ש - - - המחליטים, כל התקציבים יהיו פתוחים.

סתיו שפיר: על מה עומדת עכשיו ההחלטה?

סתיו שפיר: אתם נכנסים לישיבת ממשלה, מה ההצעה של התכנית שאתם מציגים.

<אמיר רשף: אנחנו לא נכנסים אבל עכשיו לישיבת הממשלה, כל עוד אין לנו עוד נוסח סופי שנכנס לישיבת ממשלה, אני לא אביא בפני הכנסת משהו שהממשלה לא אישרה, עם כל הכבוד.

<אמיר רשף: אני פקיד של הממשלה, יש דברים שהממשלה צריכה לאשר ואז הממשלה תביא את - - -

סתיו שפיר: הממשלה התחייבה בפני הציבור לאשר את הדברים האלה כבר מזמן והיא לא אישרה.

<אמיר רשף: הממשלה בהחלטותיה התחייבה להביא תכנית עד תום שנת 2016, למיטב ידיעתי התאריך הזה לא הגיע.

סתיו שפיר: לא, הממשלה החליטה בדצמבר 2015 להביא תכנית בתוך חצי שנה.

סתיו שפיר: לקרוא לך את ההחלטה?

<אמיר רשף: מה שקובע מבחינה משפטית זו החלטת הממשלה האחרונה בנושא.

<אמיר רשף: החלטת הממשלה האחרונה בנושא קבעה עד תום 2016.

יפעת שאשא ביטון: יש הצעת מחליטים.

סתיו שפיר: אני לא מקבלת הפרעות.

סתיו שפיר: מעולם לא הוצאתי מישהו מהוועדה ואת מתפרצת לדבריו של איש האוצר שמנסה לתת לנו פה תשובות.

סתיו שפיר: את יכולה לא לאהוב אותן, זה לא העניין.

יפעת שאשא ביטון: את פשוט לא מדייקת, יש הצעת מחליטים מליל התקציב שאומרת שתוקם ועדה עד ה-31 בדצמבר.

יפעת שאשא ביטון: אם מישהו חושב ש - - -

סתיו שפיר: בבקשה, את מפריעה פה לוועדה.

סתיו שפיר: אני לא רוצה להתחיל בהוצאות של חברי כנסת, אני לא אוהבת לנהוג ככה.

סתיו שפיר: היו החלטות ממשלה, בדצמבר 2015 התחייבתם לחצי שנה.

סתיו שפיר: באוגוסט 2016 התחייבתם שתבנו את הצוות.

סתיו שפיר: באוקטובר 31 הסתבר שלא בניתם בכלל צוות, זה אמרה לנו נציגת שר הפנים, השר לנגב ולגליל, היא גם יושבת פה היום ואולי תוכל להרחיב על זה.

סתיו שפיר: אחרי הישיבה בניתם את הצוות, התחייבתם שוב שב-30 בנובמבר תציגו את התקציב.

סתיו שפיר: אין תקציב.

סתיו שפיר: ועכשיו אתה אומר לי מאות מיליונים, מה המספר הזה אומר למען השם?

סתיו שפיר: מה זה אומר?

סתיו שפיר: תן לי את הסעיפים התקציביים ומה יש בתכנית.

סתיו שפיר: יכול להיות שהממשלה אחר כך תצביע נגד זה.

סתיו שפיר: יכול להיות.

סתיו שפיר: אבל תגיד לציבור על מה מצביעים בכלל.

<אמיר רשף: אני אגיד לציבור ברגע שנוסח ההחלטה ייסגר בין משרדי הממשלה ויאושר מול ה - - -

סתיו שפיר: נילי ברוש, את יכולה לשתף אותנו בתשובות לאותן שאלות ששאלתי עכשיו בבקשה?

<נילי ברוש: התשובות שלי הן בדיוק כמו התשובות של נציג האוצר במקרה הזה.

<נילי ברוש: הממשלה מנהלת דיונים מאוד מאוד - - - גם עם אנשי פנים, אפרופו שיתוף הציבור, ראשי הרשויות ותקן אותי אמיר אם אני טועה, חלק מהדיונים האלה תמיד היו ועדיין בכל ישיבה וישיבה - - -

סתיו שפיר: מה עם הציבור?

יפעת שאשא ביטון: הציבור ידע.

<נילי ברוש: ראשי הרשויות הם נציגים של תושבי הצפון.

סתיו שפיר: בישיבות סגורות שאתם לא מפרסמים מה קורה בהן.

<נילי ברוש: לא סגורות, הם יושבים עם הממשלה ביחד בגיבוש נוסחים.

סתיו שפיר: אני יכולה להצטרף לישיבות?

<נילי ברוש: אני מודה בדבר אחד, אנחנו בזמנים קצובים, אנחנו לא יושבים רגל על רגל.

<נילי ברוש: לצד דיוני תקציב, לצד עבודת המשרדים שהיא ממילא - - - אנחנו מנסים לעשות כל מה שאפשר כדי שזה יבוא, כבר השבוע, היום בערב, שוב, אני יודעת שזה נשמע מיחזור אבל זה לא מיחזור, יש פגישה בערב שבאה לסגור את כל הדברים הרמטית כדי שנוכל להביא לממשלה את תכנית הצפון.

<נילי ברוש: מבחינתי אני רואה בראשי הרשויות ציבור לכל דבר.

סתיו שפיר: היום בצהריים תצביע ועדת הכספים על תקציב המדינה לקראת קריאה שניה ושלישית שעליה מצביעים השבוע.

סתיו שפיר: האם התכנית הולכת להיכנס להצעת התקציב ב-2017-2018?

<נילי ברוש: אני מאמינה - - -

יפעת שאשא ביטון: התכנית שם, מה זה את מאמינה?

סתיו שפיר: כלומר התכנית הולכת להגיע כבר ולעדכן את התקציב שמגיע עכשיו להצבעה, ממש עכשיו, זה קורה בדקות אלה.

<נילי ברוש: אנחנו מתכנסים בימים הקרובים כדי לגבש את זה לשנת התקציב הזאת.

סתיו שפיר: אני לא מצליחה להבין, תסלחי לי, יש פה כנראה בלבול.

סתיו שפיר: השעה 12:49, היום יום שני.

סתיו שפיר: התקציב מגיע להצבעה בוועדת הכספים לפי סדר היום, סדר היום מתחיל כבר ב-10:00 בוועדת הכספים.

סתיו שפיר: זה התקציב.

סתיו שפיר: על זה מצביעה הכנסת.

סתיו שפיר: מתי, באיזו שעה אתם מביאים את ה - - -

<נילי ברוש: אני לא - - - שלא תהיינה הצבעות נוספות בנושא.

סתיו שפיר: כלומר אנחנו נצביע היום בוועדת כספים על תקציב לקראת קריאה שניה ושלישית ולא תהיה שם תכנית?

סתיו שפיר: לקראת קריאה שניה ושלישית התכנית לא תהיה בתוך התקציב שאנחנו מצביעים עליו או שהיא כן תהיה?

סתיו שפיר: ואם היא כן תהיה, באיזה סכומים ובאיזה סעיפים?

יפעת שאשא ביטון: הכספים שם.

סתיו שפיר: תגידי לי את באיזה סעיפים את יודעת.

סתיו שפיר: באיזה סעיפים ובאיזה סכומים.

<אמיר רשף: אני התחלתי לענות על זה קודם.

סתיו שפיר: אתה ענית כבר כמה פעמים את אותה תשובה.

<אמיר רשף: את לא נתת לי לסיים.

<אמיר רשף: אני אשמח לסיים את מה שאמרתי.

יפעת שאשא ביטון: אתם לא חייבים לענות על המספרים.

סתיו שפיר: הם כן חייבים לענות.

יפעת שאשא ביטון: ממש לא חייבים לענות.

יפעת שאשא ביטון: יש פה שרים שעובדים על זה במשך תקופה ארוכה, יש להם את הזכות לבוא ולהציג את התכנית בצורה מסודרת.

יפעת שאשא ביטון: לנחות מארצות הברית לכאן ולנסות לגזור איזו שהיא כותרת בוועדה שרחוקה מלהיות שקיפות, אני חושבת שזה הכי נמוך שפגשתי בכנסת עד היום.

סתיו שפיר: אז את לא חייבת להשתתף פה.

<נילי ברוש: חברת הכנסת שפיר אני לא יכולה לתת מספרים מדויקים עכשיו כי זה עוד מתגבש.

<נילי ברוש: אני יכולה להגיד לך שאנחנו בפיין טיונינג.

סתיו שפיר: איך זה יכול להגיע היום להצבעה כבר ולהיות מעודכן בתוך הצעת התקציב אם עכשיו זה מתגבש ואם אתם לא יכולים אפילו למסור לי מספרים.

<נילי ברוש: אני לא יודעת אם זה יגיע היום להצבעה.

<נילי ברוש: זה יגיע עד שנת ה- - -

סתיו שפיר: אבל עכשיו מצביעים על אישור התקציב.

סתיו שפיר: מ הזה אומר עד סוף שנת - - - .

סתיו שפיר: מה שאת אומרת לי זה שאולי זה יגיע להחלטת ממשלה אבל ההחלטה הזאת תתקבל עוד החלטת ממשלה.

סתיו שפיר: בשורה של החלטות ממשלה לתכנית הזאת, אבל היא תתקבל אחרי אישור התקציב ואז כבר אי אפשר לשנות את התקציב.

<נילי ברוש: אני לא חושבת שזה יגיע אחרי אישור התקציב, אני חושבת שזה יגיע עד סוף השנה הזאת, אנחנו עושים הכל כדי שזה יגיע.

סתיו שפיר: אבל התקציב מאושר ב-22 לחודש, עד סוף השנה הזאת זה אחרי ה-22 לחודש.

סתיו שפיר: התקציב מאושר לפני חנוכה.

סתיו שפיר: זה לוח הזמנים.

<אמיר רשף: אנחנו לא קובעים מתי הכנסת תאשר את התקציב.

<אמיר רשף: אנחנו אומרים לך מה אנחנו כגורמי מקצוע מקדמים.

<אמיר רשף: אנחנו יכולים להגיד לך בקווים כלליים מה כוללת התכנית, אנחנו יכולים להגיד לך שכמו שנילי אמרה זה ממש בפיין טיונינג, בשלבי התיאומים האחרונים בין המשרדים כדי להוציא טיוטת מחליטים לכל משרדי הממשלה.

<אמיר רשף: זה מה שאנחנו יכולים להגיד.

סתיו שפיר: אוקיי.

סתיו שפיר: כלומר אתה בעצם אומר לי שיש סבירות, אולי תגיד לי באיזה אחוז הסבירות הזאת, שהכסף הזה לא באמת ייכנס בהצעת התקציב הזאת אלא יעבור בעוד החלטת ממשלה אחרי שאנחנו נצביע על התקציב.

סתיו שפיר: מה הסבירות שהדבר הזה יקרה?

<אמיר רשף: היא לא גבוהה, כי הרבה מהתקציבים נמצאים כבר במשרדי הממשלה.

סתיו שפיר: אז בוא תפרט לנו שוב מה מהתקציבים כבר נמצאים.

סתיו שפיר: אם זה כבר נמצא אז אתה בטח יכול להגיד לי יותר מהגדרה של מאות מיליונים, אתה בטח יכול לשתף אותי במספר יותר מדויק.

יפעת שאשא ביטון: המרדף אחר הכותרת.

סתיו שפיר: אני במרדף אחר המידע.

יפעת שאשא ביטון: אחר הכותרת.

סתיו שפיר: את לא חייבת להיות כאן, יפעת.

יפעת שאשא ביטון: אני מוכרחה כי אחרת אין שום טעם לדיון הזה, הרי הוא מנותק מהמציאות.

יפעת שאשא ביטון: אין לו שום קשר למה שקורה.

יפעת שאשא ביטון: ואם אני לא אהיה כאן - - - מה שקורה מבפנים, אז הדיון הזה פשוט ריק מתוכן.

סתיו שפיר: את לא חייבת להיות כאן ואני אקרא לך עוד פעם לסדר.

סתיו שפיר: חבל שאת לא מקשיבה לאוצר, הוא דווקא מנסה לתת תוכן.

יפעת שאשא ביטון: אני יושבת שם איתם בזמן שאת טיילת בארצות הברית אני ישבתי שעות והייתי בעניין של התכנית.

סתיו שפיר: אני מבינה שדף המסרים שלכם המטרה שלו זה ל- - - שקרים לציבור.

יפעת שאשא ביטון: כי אי אפשר להתנתק ולהגיד - - -

סתיו שפיר: תמשיך לענות בבקשה את ה תשובה, אנחנו נתעלם מהקריאות וההפרעות הפופוליסטיות האלה.

<אמיר רשף: מעבר לתקציב בתחום התעשייה והתעסוקה יש עוד תקציב של משרד החינוך, יש פה גם נציגים שלהם, אולי הם ירצו לפרט, מקצה גם בתחום החינוך הבלתי פורמלי סדר גודל של יותר מ-100 מיליון שקלים, יש הגדלת הקצאות בתחום שעות ההוראה, לאור שינויים שהם עשו במודל התקצוב, זה תקציבים נוספים שיוקצו לצפון שהם מעבר למה שהוקצה בשנת 2016.

סתיו שפיר: באיזה סכום?

<אמיר רשף: החינוך הבלתי פורמלי הוא 120, שעות הוראה.

<אמיר רשף: סדר גודל של 120 אם אני זוכר נכון.

סתיו שפיר: מי פה ממשרד החינוך?

<משה שגיא: אני סמנכ"ל תקציבים.

<משה שגיא: המשרד מגדיל את ההשתתפות שלו בתכנית הצפון בהיקף של 120 מיליון בשנת 2017-2018, התקציב נמצא בבסיס הכלכלי של המשרד.

<משה שגיא: עבור חינוך לא פורמלי - - -

סתיו שפיר: איך זה מתקשר לתכנית שהוצגה על ידי שר החינוך שהוא הציג שהוא עושה במקום - - -

<משה שגיא: זו התכנית של שר החינוך.

סתיו שפיר: הוא דיבר על 500 מיליון.

<משה שגיא: 500 מיליון שקלים כוללים השכלה גבוהה.

<משה שגיא: זה כולל גם תקציב של חידוש מבנים בהיקף של 20 מיליון שקלים לפחות כל שנה.

סתיו שפיר: לאיפה הם מיועדים?

<משה שגיא: לצפון.

<משה שגיא: לשיפוצים של מח"טים במחוז צפון.

<משה שגיא: מח"טים זה מרכזי - - -

סתיו שפיר: בהגדרה של צפון לפי מה?

<אמיר רשף: מחוז צפון.

<אמיר רשף: כל החלטה מגדירה - - -

סתיו שפיר: מה לגבי התכנית שהוא הכריז עליה, של 500 מיליון?

<משה שגיא: ה-500 מיליון כולל גם את העניין של ה- - - .

<משה שגיא: אם תסתכלי על החלטת הממשלה כפי שהיא מופיעה, מדובר שם על תקציב של 90 מיליון בשנת 2017 ו-123 מיליון בשנת 2018 עבור תקצוב דיפרנציאלי.

<משה שגיא: תוספת שעות הוראה.

סתיו שפיר: רק שנעקוב אחרי הפרטים.

סתיו שפיר: אז 90 מיליון ב-2018 תוספת שעות הוראה, רק למחוז צפון.

<משה שגיא: רק למחוז צפון.

<משה שגיא: יש תוספת של 120 מיליון בתוך תקציב המשרד שזה הבסיס, 60 מיליון ב-2017 ו- 60 מיליון ב-2018 עבור חינוך לא פורמלי ותכניות מרכזיות שהמשרד מקדם.

<משה שגיא: ויש תוספת עבור תקציב הפיתוח, כ-300 מיליון בשנה עבור בינוי, חידוש מבנים והנגשה של בתי ספר, זה התקציב המינימלי ש- - - בכל שנה.

סתיו שפיר: זה תקציב חדש?

<משה שגיא: תקציב הבינוי גדל ב-2017-2018, תכנית החומש החדשה עומדת על 17,000 כיתות לעומת 7,700, יש כמעט הכפלה של תקציב הבינוי.

<משה שגיא: במסגרת הזאת נגדיל גם את היקף הבניה במחוז צפון.

סתיו שפיר: כלומר , כמה הוא היה ב- - -

<משה שגיא: הוא היה 1,500 כיתות ב-2016 ויגדל ל- 3,400 ב-2017 ו-2018.

סתיו שפיר: והתכנית של ההשכלה הגבוהה?

<משה שגיא: השכלה גבוהה זה לא באחריות משרד החינוך.

סתיו שפיר: באחריות מי זה?

<משה שגיא: השכלה גבוהה - - - .

<משה שגיא: אני לא - - -

סתיו שפיר: אבל אתם מעבירים לשם תקציבים.

<משה שגיא: לא.

<משה שגיא: זה תקציב של השכלה גבוהה.

<משה שגיא: לא תקציב משרד החינוך.

<משה שגיא: משרד החינוך עובד בנפרד מתקציב השכלה גבוהה, אלה שני תקציבים נפרדים.

<משה שגיא: אני אחראי תקציב משרד החינוך, לא תקציב השכלה גבוהה.

סתיו שפיר: אז בחלוקה של סך התקציבים האלה, מה מפה זה תקציב תוספתי?

<משה שגיא: התקציב התוספתי הספציפי מדובר על 60 מיליון לשנה עבור חינוך לא פורמלי, זה תוספתי.

<משה שגיא: 20 מיליון לחידוש מבנים ייעודיים במרכזי חינוך הוא תוספתי, התוספת שיש לנו לבינוי וחידוש מבנים, יש פה הגדלה של ההיקף, כמעט הכפלה פי 2 של תקציב הפיתוח של המשרד ובמסגרת הזאת תהיה גם הגדלה של מחוז צפון.

<משה שגיא: כל התקציבים האלה נמצאים בבסיס התקציב של המשרד.

סתיו שפיר: קיבלנו תשובה ממשרד החינוך לגבי התכנית שהשר דיבר עליה, שהיא תשובה קצת שונה, בגלל זה אני מנסה לחדד פה את ההבדלים.

<משה שגיא: אני לא יודע במה היא שונה, יש פה את אנשי המקצוע.

סתיו שפיר: יש פה עוד אנשים ממשרד החינוך שאולי יכולים להרחיב לנו לגבי זה?

<דני רוזנר: אני מנהל מינהל חברה ונוער.

<דני רוזנר: זאת התכנית שלאורה אנחנו עובדים.

סתיו שפיר: לאיפה ממיועדים התקציבים של החינוך הלא פורמלי, ושנית, דובר על הקמת אוניברסיטה, דובר על עוד מגוון החלטות שהן אגב, החלטות קודמות שכבר התקבלו אבל דובר על זה שהן מתוקצבות עכשיו.

<משה שגיא: את מערבבת בין השכלה גבוהה למשרד החינוך.

<משה שגיא: אנחנו פה ממשרד החינוך.

יפעת שאשא ביטון: כי כשלא מבינים אז הכל נראה אותו דבר.

סתיו שפיר: מישהו פה מלשכת השר?

סתיו שפיר: טוב.

סתיו שפיר: נחזור למשרד האוצר.

סתיו שפיר: אלה הדברים שכללתם בתוך התכנית לחיזוק הצפון?

<אמיר רשף: כן.

סתיו שפיר: אוקיי.

סתיו שפיר: נעבור לתקציבים הבאים.

<אמיר רשף: ויש עוד סדר גודל של קרוב למיליארד שקל תקציב שהוא גידול מעבר ל-2016 בתחום הבריאות לחיזוק הרפואה במחוז צפון.

<אמיר רשף: יש פה את נציגת משרד הבריאות אולי היא תרצה לפרט.

סתיו שפיר: של מיליארד שקל?

סתיו שפיר: תקציב תוספתי?

<אמיר רשף: קרוב למיליארד.

<קריאה: 930 מיליון.

סתיו שפיר: התשובות שנמסרו ממשרד הבריאות קודם לא אמרו את זה.

סתיו שפיר: בגלל זה אנחנו רוצים את התכנית המלאה, אנחנו רוצים לראות את זה שחור על גבי לבן, יש כאן תשובות סותרות.

סתיו שפיר: מי פה נציג משרד הבריאות?

סתיו שפיר: אתם יכולים להרחיב על זה בבקשה?

<הדס ידגר: 930 מיליון ₪ זה בעצם תקציבים של תכניות חדשות, אנחנו מדברים על השנים 2017-2020, זו הפריסה של התכניות האלה.

סתיו שפיר: כלומר, בשנה?

<הדס ידגר: אפשר לעשות את הממוצע של זה, 930 חלקי 4.

<הדס ידגר: אבל זה לא בדיוק ככה.

<הדס ידגר: ועוד 1.5 מיליארד מתכניות קיימות.

סתיו שפיר: מה זאת אומרת מיליארד וחצי מתכניות קיימות?

<הדס ידגר: אנחנו מדברים בעצם על גם פיתוח של פרויקטים שכבר נמצאים בפיתוח, אם יש לנו תכנית לאומית לקיצור תורים ב-MRI.

סתיו שפיר: אבל יש לכם כבר תכניות כאלה.

סתיו שפיר: איך זה קשור עכשיו לתכנית לחיזוק הצפון?

יפעת שאשא ביטון: ממקדים את זה בצפון.

סתיו שפיר: אני לא ביקשתי את תשובתך.

יפעת שאשא ביטון: אז תלמדי להקשיב.

יפעת שאשא ביטון: גם הסגנון המתנשא שלך והשיח הבוטה שלך פשוט בלתי נסבל.

יפעת שאשא ביטון: הוא מתאים אולי לבועה שבה גדלת, אבל ממש לא מתאים למה שקורה כאן.

סתיו שפיר: אני מקשיבה לנציגים של משרד הבריאות.

סתיו שפיר: את לא מכבדת את הנציגים.

סתיו שפיר: על סגנון את יכולה להתווכח בוועדה אחרת.

<הדס ידגר: יש תכניות קיימות, תכניות לאומיות קיימות למשל, מתוכם יהיו כספים שיהיו מופנים לצפון.

סתיו שפיר: מה זאת אומרת, ממילא יש בתוך כל תקציב גם כספים שמחולקים מבחינה גיאוגרפית מועברים לצפון.

סתיו שפיר: פה מדובר על תכנית מיוחדת שהמטרה שלה הייתה להגדיל תקציבים לצפון שבמשך שנים לא הגיעו לשם.

<הדס ידגר: זה ה- 930 מיליון.

סתיו שפיר: זה לא 930, מדובר, 930 מ-2017 עד 2020 כלומר על פני ארבע שנים.

סתיו שפיר: כלומר אנחנו בעצם מדברים על בערך 200 מיליון שקלים בשנה.

סתיו שפיר: אז אם אנחנו אוספים את כל הדברים, יצא לנו 200 מיליון שקלים במשרד הבריאות שהם תוספתיים, כלומר לא נלקחו מתוך תכניות קיימות.

סתיו שפיר: אז 200 תוספתיים בבריאות, אנחנו מדברים על מאות מיליונים, לא יודעים כמה, זה יכול להיות 150 וזה יכול להיות 900, אני יכולה רק להניח, שנמצאים במשרד הכלכלה.

סתיו שפיר: בחינוך, אנחנו מדברים גם על סדר גודל של כמה מאות מיליונים בחלוקה שנתית.

סתיו שפיר: יש לך את זה, נציג משרד החינוך, לגבי חלוקה שנתית, לא רב שנתית, כמה זה יוצא הסך הכל של התוספתי בחינוך?

<משה שגיא: תוספתי בסך הכל, תראי, מעבר לתכנית ה- - - שמתוקצב בצפון בהיקף של 70 מיליון לשנה, מדברים על תוספת של בין-80 ל-100 מיליון תוספת שנתית.

סתיו שפיר: כלומר 100 מיליון, נלך על הגדול.

<משה שגיא: רק בתקציב הרגיל.

<משה שגיא: בלי להתייחס לתקציב הפיתוח.

סתיו שפיר: מה זאת אומרת?

<משה שגיא: בלי הבינוי.

<משה שגיא: אני מדבר על התקציב הרגיל של המשרד.

סתיו שפיר: הבינוי מתוקצב אחרת?

<משה שגיא: תוקצב בנפרד.

סתיו שפיר: מה זאת אומרת בנפרד?

<משה שגיא: הרי התקציב הרגיל של המשרד ותקציב הפיתוח של המשרד זה כאילו שני משרדים שונים, מבחינת ההתנהלות התקציבית.

סתיו שפיר: אבל מה נמצא בבסיס תקציב הפיתוח?

<משה שגיא: הכל נמצא בבסיס.

<משה שגיא: כל מה שציינתי נמצא בבסיס.

סתיו שפיר: אז כמה יש בפיתוח, שנתי?

<משה שגיא: תראי, בפיתוח ההתחייבות המינימלית היא ל-300 מיליון בשנה אבל אני מעריך אפילו שזה יהיה יותר, מפני שאמרתי לך, היקף התקציב גדל.

<משה שגיא: גם היקף הבינוי וגם היקף חידוש מבנים גדל מ-50 מיליון ל-135 מיליון בסך הכל השנתי, אז אני מעריך שהחלק של הצפון יהיה אפילו יותר גדול ממה שמצוין בהחלטת הממשלה בסופו של דבר.

סתיו שפיר: זה מתוקצב לפי ביצוע, זה בהרשאה, איך זה מתוקצב?

<משה שגיא: מתוקצב בהרשאה לפי בקשות של הרשויות עבור פרויקטים, של בינוי לפי צורך.

סתיו שפיר: כלומר זה לא ממש בבסיס.

סתיו שפיר: זה בהרשאה להתחייב.

<משה שגיא: הרשאה להתחייב זה חלק מתקציב.

<אמיר רשף: זה חלק מתקציב.

<אמיר רשף: זה לא קשור לבסיס או לא בסיס.

<אמיר רשף: זו שיטת תקצוב.

סתיו שפיר: זו שיטת תקצוב שהרבה פעמים מעכבת תקצוב של פיתוח, כמו שאתה יודע היטב.

<אמיר רשף: היא לא מעכבת, היא צורת התקצוב הנכונה לתקציבי פיתוח.

<משה שגיא: זה עניין של הבנה בתקציב.

<משה שגיא: יש שיטה של הרשאה, אתה לא יכול לצאת לפרויקט אם אין לך הרשאה תקציבית לפעול.

<משה שגיא: לאחר מכן מזומנים לפי קצב הביצוע של הבניה.

<משה שגיא: אתה לא יכול לשלם מזומנים כשאין לך הרשאה.

<משה שגיא: אתה נותן מסגרת הרשאה לרשות לפי מספר כיתות והיא מתנהלת לפי אותו מספר כיתות, מגישה דו"חות ביצוע למשרד ומקבלת את התקציב בהתאם לקצב הביצוע.

סתיו שפיר: ולפעמים לא יכולים לבצע, אלה הפניות שאנחנו מקבלים מרשויות ומגופים אחרים שמתוקצבים בהרשאה, לא מסוגלים לבצע ולא מקבלים את הכסף בסופו של דבר ומבצעים חלקית בגלל שהכסף לא מגיע.

<משה שגיא: זה לא נוגע להרשאה או לא הרשאה.

<אמיר רשף: זה לא קשור לשיטת התקצוב בהרשאה להתחייב.

סתיו שפיר: אז אנחנו נסכום פה את המספרים.

סתיו שפיר: יש לנו 200 מיליון בבריאות לשנה, יש לנו איזה שהוא מספר עלום בכלכלה, שעומד על יותר מ-100 מיליון, אנחנו לא יודעים כמה.

סתיו שפיר: בחינוך יש לנו בין 100 מיליון לשנה - - -

<משה שגיא: לשנה, - - - לתקציב ה - - - שהוא כ- 70 מיליון.

סתיו שפיר: אני בסך הכל מגיעה פה ל-400, אולי 500 מיליון שקלים במקסימום מהכל.

סתיו שפיר: זה אפילו לא רבע מהתכנית שהובטחה.

<אמיר רשף: מעבר לזה יש תקציבים בתחום התחבורה.

<אמיר רשף: אני לא יודע מה הובטחה.

סתיו שפיר: 18 מיליארד שקלים.

<אמיר רשף: יש החלטות ממשלה, החלטות ממשלה עד היום לא קבעו שום סכום.

<אמיר רשף: 18 מיליארד שקלים זה סכום שנאמר איפה שהוא, מה שמחייב אותנו כגורמי משרד, זו החלטת ממשלה.

סתיו שפיר: במסיבות עיתונאים גם של ראש הממשלה, גם של שר האוצר, גם של שר הפנים, לא איפה שהוא.

סתיו שפיר: אני חושבת שההבטחות האלה משמעותיות כשהן נאמרות בציבור.

<אמיר רשף: אז תפני לשרים.

<אמיר רשף: בנוסף התכנית כוללת תקציבים של תחבורה ותחבורה ציבורים בהיקף של 12 מיליארד שקל.

סתיו שפיר: לשנה?

<אמיר רשף: לא, זה הרשאות.

<אמיר רשף: התקציב יוצא על פני הרבה שנים אבל הפרויקטים יצאו לדרך בשנות התקציב - - -

סתיו שפיר: שזה לא היה בתקציב לפני התכנית?

סתיו שפיר: כל הדברים האלה הם דברים ישנים.

<אמיר רשף: לא ישנים.

<אמיר רשף: זה אושר בליל התקציב בממשלה הדברים האלה ויש שם, כבר אז הייתה הסטה מסיבית של תקציבים לצפון, גם בתחום הכבישים והמחלפים וגם בתחום התחבורה הציבורית.

סתיו שפיר: אישורים מוקדמים.

סתיו שפיר: כמה יוצא בשנה תוספת לתקציב?

סתיו שפיר: מתוקף התכנית לחיזוק הצפון?

<אמיר רשף: נסיים את התכנית ונציג את המספר המלא.

סתיו שפיר: אנחנו מנסים לעשות פה סכימה של התקציבים.

סתיו שפיר: עד כה הגענו לפחות - - -

<אמיר רשף: אבל אני לא יכול לעשות סכימה עד שהתכנית לא סגורה.

<אמיר רשף: כי אני האמירה שלי, תהיה מחייבת.

סתיו שפיר: בטווח הזמנים שאתם נותנים לנו, ולנו, אני מדברת בשם הציבור, שצריך להגיב על התכנית הזאת מעל 20% מאזרחי ישראל שחיים בצפון והתכנית הזאת משפיעה עליהם והם בטח רוצים לדעת מה קורה שם ולאן הכסף באמת ילך, האם הוא יגיע, כמה כסף הובטח, אל מול ההבטחות הענקיות, מה באמת נמצא בתקציב.

סתיו שפיר: וכשאתם אומרים לי, עכשיו השעה 13:00, אנחנו כבר בזמן שוועדת הכספים אמורים להצביע.

סתיו שפיר: אתם אומרים לי "זה לא יגיע אליך למעשה עד השניה שתצביעי, אולי, ויכול להיות בכלל שזה גם לא יגיע בשנייה שתצביעי, זה יגיע באיזו החלטת ממשלה שאנחנו כבר לא יודעים אם היא תיכנס לתקציב בכלל" מה אתה מצפה שאני אעשה פה, כנציגת ציבור?

סתיו שפיר: באיזו מידה אתה נותן לנו לעבוד?

<אמיר רשף: נבחרי הציבור בצפון שהם ראשי הרשויות של השלטון המקומי, שכולם גם חברו יחד ומיוצגים על ידי שלושה ראשי רשויות שכל אחד מהם מייצג אשכול אחר, נמצאים איתנו בדיונים.

<אמיר רשף: ישבנו איתם שעות ארוכות, שמענו את הצרכים, עכשיו התכנית בשלבים אחרונים של תיאומים ולאחר מכן היא תופץ.

סתיו שפיר: הכנסת בעיניכם, אתם תופסים אותה כמטרד, אה?

סתיו שפיר: דיווח לכנסת זה לא דבר שאתם תופסים כמחויבות שלכם.

<אמיר רשף: אני לא אמרתי דבר כזה ואני לא מסכים עם האמירה הזאת.

<אמיר רשף: אני מבין שאת מנסה לחלץ ממני את האמירה הזאת, אבל לא תשמעי אותי אומר את זה.

סתיו שפיר: אתה לא תגיד לי מה אני מנסה.

סתיו שפיר: אני שמחה שאתה לא מסכים עם האמירה הזאת.

סתיו שפיר: מאחר ששנינו מסכימים שהכנסת היא לא מטרד אלא צריכה לעסוק בעבודה שלה כמפקחת על הממשלה וכמחוקקת של חוק התקציב, אתה מסכים שמגיע לי מידע בסיסי על מה קורה בהצעה הזאת?

<אמיר רשף: כן, אבל ההצעה עוד לא בשלה ברמת הממשלה.

סתיו שפיר: אבל אנחנו היום מגיעים להצבעה על התקציב.

<אמיר רשף: ההצעה עוד לא בשלה ברמת הממשלה.

סתיו שפיר: אבל היום ההצבעה על ה תקציב, מה לעשות?

יפעת שאשא ביטון: ההצבעה היום היא לא על התקציב, אני יכולה בבקשה את רשות הדיבור?

סתיו שפיר: את מדברת כל הזמן.

סתיו שפיר: כבר לקחת אותה.

יפעת שאשא ביטון: אולי אם תשמעי את הדברים בצורה מסודרת זה קצת יפוגג את הערפל.

סתיו שפיר: תדברי בכבוד לוועדה ותדברי בכבוד אל הנציגים של משרדי הממשלה ואחר כך תבקשי רשות דיבור.

יפעת שאשא ביטון: בינתיים אם נעשה את ההשוואה מי מתייחס אליהם בכבוד ומי מתייחס אליהם בציניות ובבוז לתפקיד שלהם - - -

סתיו שפיר: את חושבת שאת מלמדת אותם מה להגיד?

סתיו שפיר: הם אנשים עם ניסיון ארוך שנים פה, הם יודעים לענות בעצמם, הם לא צריכים את עזרתך.

סתיו שפיר: אני שואלת אותך שוב, איך אני כנציגת ציבור שאמורה להצביע על ה תקציב הזה היום, אמורה לדעת מה מהתכנית נכנס לתקציב?

<אמיר רשף: אני אומר לך שוב שהתכנית בשלבי גיבוש אחרונים.

<אמיר רשף: אנחנו כממשלה מציגים אותה קודם כל לממשלה.

<אמיר רשף: זו צורת העבודה, זאת הדרך שאנחנו עובדים.

<אמיר רשף: התקציב הוצג בממשלה ב-11 לאוגוסט והונח בכנסת חודשיים אחר כך כי זה סדר הדברים.

<אמיר רשף: הממשלה מגבשת את הדברים ואז מביאה אותם אל הכנסת.

<אמיר רשף: זו צורת העבודה.

<אמיר רשף: התכנית לא שלמה ולא נסגרה.

סתיו שפיר: מאחר והממשלה מביאה את התקציב לכנסת - - - למה אתה מדבר בזמן שאני מדברת?

<אמיר רשף: אני מבקש להשלים את דבריי.

<אמיר רשף: כל פעם את לא נותנת לי להשלים את דבריי.

סתיו שפיר: התקציב מגיע להצבעה עכשיו, ברגעים אלה.

סתיו שפיר: מתי הממשלה דנה בזה?

<אמיר רשף: הממשלה תדון בזה בשבוע-שבועיים הקרובים אני מקווה.

סתיו שפיר: שבוע-שבועיים הקרובים זה אחרי ההצבעה על התקציב.

<אמיר רשף: לא, לדעתי ההצבעה על התקציב בסוף היא בקריאה שניה ושלישית.

<אמיר רשף: אם נצליח להביא את זה, וזה מה שאנחנו עובדים עליו בצורה מאוד אינטנסיבית בין משרדי הממשלה ומול ראשי הרשויות ומול גופים שונים שקשורים לפעילות ציבורית, אם נצליח להשלים את התכנית, נביא אותה לאישור הממשלה.

<אמיר רשף: זאת השאיפה שלנו, לשם אנחנו מכוונים, הממשלה קבעה לנו בהחלטה מאוגוסט תאריך יעד של תום 2016 וזה היעד שלנו.

סתיו שפיר: כלומר, אני שואלת בפעם האחרונה, זה יכול להגיע אחרי אישור התקציב בכנסת.

<אמיר רשף: תלוי מתי נביא את זה לממשלה?

סתיו שפיר: מה הסבירות שזה מה שיקרה?

<אמיר רשף: לא יודע.

<אמיר רשף: אני לא מהמר.

סתיו שפיר: להערכתך, אתה יושב בישיבות האלה.

<אמיר רשף: אני עושה את המיטב ואת המירב ואנחנו בכלל כנציגי הממשלה, כדי להביא אותה לאישור הממשלה בהקדם.

סתיו שפיר: היום מתקיימת ישיבת ממשלה בנושא הזה?

<אמיר רשף: היום לא מתקיימת ישיבת ממשלה, היום מתקיימת ישיבה בין משרדים שרלבנטיים לתכנית.

סתיו שפיר: איך שהוא את התקציב לעמונה היה אפשר מאוד מאוד מהר להעביר בהחלטת ממשלה כולל קיצוץ רוחבי במשרדים חברתיים, זה היה חייב להכניס לתוך התקציב, אבל את הצפון לא היה אפשר להכניס לתקציב.

יפעת שאשא ביטון: הצפון בתוך התקציב.

יפעת שאשא ביטון: כמה את יכולה, כמה אפשר ל - - -

סתיו שפיר: עמונה - - - של 130 מיליון שקלים היה אפשר לזרז את הממשלה לעבוד נורא מהר כדי להביא את זה היום לאישור הכנסת בהצעה של התקציב, אבל הצפון לא נמצא בתקציב.

סתיו שפיר: זה לא נמצא, זה בסדר, אלה סדרי העדיפויות.

<אמיר רשף: את לא מצפה שאענה לך על זה, נכון?

סתיו שפיר: אני לא מצפה.

סתיו שפיר: משרד הכלכלה, יש לכם תשובה לגבי חשיפת התכנית?

סתיו שפיר: את התחייבת בפנינו שהתכנית תיחשף פה בישיבת הועדה אחר כך המשרד חזר בו בהחלטה הזאת.

<מירי שמואלי: נכון.

<מירי שמואלי: אז קודם כל באמת התחייבתי בזמנו וגם טעיתי.

<מירי שמואלי: האחריות לפרסום התכנית הוא במינהל השרים שרלבנטיים להובלה שלה.

<מירי שמואלי: בשלב הזה נכון להיום התכנית היא לא בהובלת משרד הכלכלה, אנחנו שותפים לה, היא בהובלת משרד האוצר והמשרד לפיתוח הנגב והגליל.

<מירי שמואלי: יש מכתב של מנכ"ל המשרד שיצא לוועדה ב-13 לדצמבר, אני מקווה שקיבלת אותו.

סתיו שפיר: המכתב שמסיר אחריות על התכנית.

<מירי שמואלי: המכתב שמנכ"ל המשרד חתום עליו, שמציין את הסיבות מדוע אנחנו לא נפרסם את התכנית.

<מירי שמואלי: ואין לי כל כך מה להוסיף.

סתיו שפיר: בגדול הוא אומר שהתכנית עכשיו בידיים של נגב-גליל.

סתיו שפיר: השרים ממעטים להגיע לישיבות הכנסת כפי שאת יודעת ולכן את פה גם פועלת כנציגת מקבלי ההחלטות.

סתיו שפיר: את אמנם כמובן לא עוזרת פוליטית של השר אבל את מייצגת את המשרד, וכשאת אומרת לנו כאן שהתכנית תפורסם, ואנחנו בירכנו אותך על האמירה הזאת בישיבת הוועדה, ורגע אחר כך המשרד מחליט שהיא לא תפורסם, אנחנו מצפים לקבל תשובה שהיא קצת יותר מ-"זה לא בידינו התכנית", היא נכתבה בעבודה מאוד קשה של משרד הכלכלה ואני מודעת לעבודה הקשה המקצועית שהשקיעו בה אנשי המקצוע בתוך המשרד.

סתיו שפיר: מדוע לא לפרסם אותה?

<מירי שמואלי: התכנית נכתבה בעבודה קשה של מספר משרדי ממשלה שמובלת כיום על ידי שר האוצר והשר לפיתוח הנגב והגליל.

<מירי שמואלי: אני באתי, אני לא מייצגת כאן שרים, אני מייצגת את מנכ"ל המשרד שגם כתב במכתב את הדעה המקצועית של מדוע אנחנו לא נפרסם את התכנית, גם משיקולים שהיא כמובן לא בהובלה שלנו כרגע וגם משיקולים שזה בשלבי עיצוב מדיניות ונכון לשלבים אלה זה לא נכון ולא ראוי וזה אפילו עלול להטעות את הציבור, הפרסום של תכנית בשלבים האלה.

סתיו שפיר: להטעות את הציבור זה לא לפרסם לציבור אף מידע שניה לפני הצבעה על תקציב המדינה.

סתיו שפיר: זאת הטעייה מאוד מאוד גדולה.

<מירי שמואלי: בסופו של דבר כרגע ההחלטה היא לא לפרסם את התכנית, אין לי כל כך מה להוסיף.

סתיו שפיר: מה לגבי עבודתם והדו"חות של חברות הייעוץ שקיבלו חצי מיליון שקל על כתיבת התכנית, אפשר לפרסם את הדו"חות האלה?

<מירי שמואלי: כמו שציינתי בדיון הקודם אין איזו עבודה ספציפית של חברת ייעוץ לאיך לפתח את הצפון.

<מירי שמואלי: מדובר בחלק מעבודה כוללת וזה באמת בסך הכל מסתכם למשהו מאוד מינורי יחסית לעבודה הממשלתית שנעשתה כאן.

<מירי שמואלי: התכנית לפיתוח הצפון היא תכנית ממשלתית.

<מירי שמואלי: העבודה של החצי מיליון שקלים של פרטו, לא יודעת כמה חברות ייעוץ שבעצם ליוו אותנו,

סתיו שפיר: שלוש.

<מירי שמואלי: נכון.

<מירי שמואלי: מוסד שמואל נאמן, פרטו ותובנות אני חושבת.

<מירי שמואלי: זה לא באמת שהם ישבו וכתבו איזו שהיא תכנית או שיש איזה שהוא דו"ח.

<מירי שמואלי: הם פשוט ליוו את הממשלה.

דב חנין: חצי מיליון שקל הם קיבלו על כלום, גבירתי אומרת?

<מירי שמואלי: הם קיבלו על עבודה מאוד משמעותית.

<מירי שמואלי: אבל היא חלק מ- - -

דב חנין: אז אולי נראה אותה.

דב חנין: מה שיושבת הראש ביקשה זה רק לראות.

יפעת שאשא ביטון: לא, זה לא חצי מיליון על העבודה שיש עכשיו, חבר הכנסת דב חנין.

יפעת שאשא ביטון: יש פה איזה שהוא ערבוב של הדברים - - -

סתיו שפיר: זו עבודה שנעשתה במשרד הכלכלה, את כבר תקבלי רשות דיבור.

סתיו שפיר: נעשתה במשרד הכלכלה על ידי שלוש חברות ייעוץ.

סתיו שפיר: מה המניעה לפרסם את הדו"חות של אותן חברות?

<מירי שמואלי: קודם כל זה לא דו"ח של אותן חברות.

<מירי שמואלי: זו עבודה שנעשתה עבור הממשלה כדי לבוא ולגבש תכנית שהיא כוללת יותר.

<מירי שמואלי: חלק מהדברים אומצו בתכנית הכוללת, חלק לא.

<מירי שמואלי: זה לא נכון בשלב זה - - -

דב חנין: בסדר.

דב חנין: רק לדעת את זה.

דב חנין: אנחנו לא אומרים שזה רע, אולי זה טוב, רק שנדע מה הם המליצו.

דב חנין: זה כסף ציבורי אחר.

<מירי שמואלי: עמדת המשרד היא שבשלב הזה כשמדובר בשלבים שעדיין לא פורסמה החלטת ממשלה, ועדיין לא התקבלו ההחלטות אנחנו לא נפרסם את החלקים של העבודות האלה שבכלל לא מייצגים את העבודה הכוללת.

דב חנין: כשתתקבל החלטת הממשלה אתם תפרסמו את החומרים האלה?

<מירי שמואלי: אנחנו נבחן את הסוגיה הזאת.

דב חנין: למה "נבחן"?

סתיו שפיר: מה הסיבה לא לפרסם דו"חות מקצועיים ששילמנו עליהם חצי מיליון שקל מכספי ציבור?

<מירי שמואלי: מה שחשוב כאן באמת זה התכנית הכוללת.

סתיו שפיר: אני מסכימה איתך.

סתיו שפיר: אבל עדיין, בלי קשר לתכנית הכוללת.

סתיו שפיר: מה הסיבה שלא לפרסם את הדו"חות המקצועיים?

<מירי שמואלי: אין דו"ח ספציפי של חברה כזאת או אחרת.

<מירי שמואלי: הם בסך הכל - - - בסופו של דבר אנחנו לא מעבירים עבודה לחברת ייעוץ "בואו תוציאו לי תכנית לצפון" זה לא ע ובד ככה.

<מירי שמואלי: הם מלווים אותנו בדיונים רבים, הם מספקים לנו חומרים שבעצם בבסיס הדברים האלה - - -

דב חנין: אפשר לראות את זה?

דב חנין: שאלה אם אפשר לראות מה הם עשו?

דב חנין: זה הכל.

דב חנין: דרישה אלמנטרית.

סתיו שפיר: מה זה דיונים?

סתיו שפיר: באיזה דיונים של המשרד יושבות חברות הייעוץ?

<מירי שמואלי: לא, הן לא יושבות בדיונים.

סתיו שפיר: מה זה "מלווים"?

<מירי שמואלי: מלווים אותנו באופן כללי.

סתיו שפיר: מה זה אומר?

<מירי שמואלי: כשאנחנו מגבשים תכנית, זה לא עובד ככה שאתה פונה לחברת ייעוץ ואומר לה "תביאי תכנית לפיתוח הצפון" זה ממש לא עובד ככה.

<מירי שמואלי: אנחנו מבקשים נתוני רקע, סקירות בינלאומיות - - -

סתיו שפיר: את הסקירות האלה אפשר לקבל?

<מירי שמואלי: הדברים האלה כרגע, כשאנחנו עומדים בשלב הזה של עיצוב המדיניות הם לא יפורסמו.

סתיו שפיר: סליחה, אתם רכשתם מידע, סקירות בינלאומיות, חומרי רקע, כל מה שציינת עכשיו, רכשתם מידע, הציבור שילם על המידע הזה בכספו.

סתיו שפיר: איזה סיבה יש לא לפרסם את המידע הזה לציבור?

זוהיר בהלול: סתיו אפשר לשאול קצת?

יפעת שאשא ביטון: לא, אבל אין כבוד לכנסת.

סתיו שפיר: את הבאה בתור יפעת.

סתיו שפיר: רצינו שכל המידע יהיה פרוש בפני חברי הוועדה ועכשיו אתם כמובן מוזמנים לשאול איזה שאלות שאתם רוצים.

יפעת שאשא ביטון: אני אתן לך את כל המידע.

סתיו שפיר: את לא פקידה מקצועית.

סתיו שפיר: את חברת כנסת.

<מירי שמואלי: בסופו של דבר גם חוק חופש המידע שעסק רבות בסוגיה הזאת, שמדובר בסוגיה שמצויה בשלבי עיצוב מדיניות אנחנו משיקולים מאוד רציונליים לא באים ומפרסמים אותה.

סתיו שפיר: סקירות כלכליות?

<מירי שמואלי: גם.

<מירי שמואלי: בסופו של דבר, לא רק.

<מירי שמואלי: זה הכל כחלק ממכלול של משהו שהוא יותר שלם ואני חושבת שמי שמוביל את התכנית בסופו של דבר גם ראוי שהוא יפרסם את הדברים ויציג אותם, בשלב הזה אני מנועה מ - - -

סתיו שפיר: מה הסיבה לא לפרסם?

סתיו שפיר: אני לא מצליחה להבין.

<מירי שמואלי: אין לי יותר מה להוסיף.

דב חנין: מי קיבל את ההחלטה הזאת?

<מירי שמואלי: מנכ"ל המשרד.

דב חנין: ולחברי הכנסת הוא גם לא מוכן להעביר?

<מירי שמואלי: אני חושבת שאפשר לשאול אותו.

סתיו שפיר: אנחנו פנינו וביקשנו.

דב חנין: יש פה משהו מוזר, הרי אתם לא מצפים שהכנסת עכשיו תנהל מערכת עצמאית משלה והיא גם תלך לחברות ותשכור אותן על חשבון הציבור.

דב חנין: יש מדינה אחת שיש בה ממשלה וכנסת.

דב חנין: אנחנו כולנו שייכים לאותה מדינה.

דב חנין: המדינה לא שייכת לממשלה.

דב חנין: הממשלה הזמינה, זכותה להזמין, בסדר גמור - - -

יפעת שאשא ביטון: והממשלה תציג ולא איזו וועדה - - -

דב חנין: לא, אבל אנחנו רוצים לקבל את המידע הזה.

דב חנין: זה מידע שלנו.

סתיו שפיר: תחכי בסבלנות - - -

יפעת שאשא ביטון: תכבדי את את הכנסת.

יפעת שאשא ביטון: יש פה נציגים של הכנסת תני להם לדבר.

סתיו שפיר: זוהיר בבקשה, אחר כך יפעת.

זוהיר בהלול: אני מכבד אתכם, אבל אני - - -

יפעת שאשא ביטון: גן שלנו מה נחמד הוא.

סתיו שפיר: את לא חייבת לשבת פה בדיון, את מפריעה לדיון.

סתיו שפיר: את מפריעה לתת נתונים לוועדה.

סתיו שפיר: זאת בעיה מאוד גדולה.

יפעת שאשא ביטון: חברת הכנסת סתיו שפיר, אם את היית רוצה לשמוע נתונים אמתיים כבר מזמן הייתי ברשות דיבור.

יפעת שאשא ביטון: בינתיים את רק שואלת את אותן שאלות, מפעילה מניפולציות זולות על פקידי האוצר ועל פקידי ה משרדים האחרים ואני פשוט מתביישת להיות חלק מהפארסה הזאת.

סתיו שפיר: אז אל תהיי פה.

סתיו שפיר: אם שאלת שאלות רציניות זו פארסה - - -

יפעת שאשא ביטון: לשאול את אותה שאלה אלף פעם בווריאציה שונה כי את לא מקבלת תשובה שא ת רוצה, בחייך, יש גבול גם לזה.

סתיו שפיר: זוהיר אתה ברשות דיבור.

זוהיר בהלול: חברים אני מכבד אתכם אבל יש בי תהיות לא קלות.

זוהיר בהלול: נדמה לי שמעטה החשאיות הזה לא מוסיף כבוד ליחסי הגומלין בין הכנסת לבין המשרדים השונים שקשורים לתכנית הזאת.

זוהיר בהלול: אנחנו מדברים על תכנית קריטית להצלת הצפון.

זוהיר בהלול: גם לנו צריך לתת אפשרות לבדוק לפני הנחת התכנית הזאת לאישור הממשלה, לבדוק אם יש לנו השגות, אם יש לנו הערות, אם יש לנו הארות ואם אנחנו יכולים להיכנס למקצה של שיפורים.

זוהיר בהלול: אתם מדברים על כמה דברים שנשמעים טוב, הם נשמעים מעין בשורה אבל ספק גדול מקונן בליבנו מכיוון שהדברים האלה כבר נאמרו הרבה זמן.

זוהיר בהלול: למשל התכנית של 930 מיליון שקלים, אני מכנה אותה "דו"ח גרוטו לחיזוק הבריאות בצפון" אתם אומרים שזה 930 מיליון שקלים.

זוהיר בהלול: אגב, הם היו 800 מיליון שקלים ואני מבין שזה מוצמד, או שמא אתם הוספתם.

זוהיר בהלול: אבל מה מבטיחני שמשרד האוצר ימליץ לממשלה לאשר את התכנית הזאת על בוריה ועל כל פרטיה?

זוהיר בהלול: כיון שהדברים האלה נאמרו גם לפני כן ואתם לא מביאים לנו תכנית מגובשת.

זוהיר בהלול: דיבר האדון היקר שמייצג את משרד החינוך, דיברת על נדמה לי משהו כמו 120 מיליון שקלים, למרות שבתקצוב הקודם, לפחות על הנייר, אלה היו 350 מיליון שקלים להוראה לחיזוק שעות הוראה וחינוך בלתי פורמלי.

<משה שגיא: זה בסך הכל בסוף התקצוב המלא, אני מדבר על כל שנה.

<משה שגיא: דיברתי על 90 מיליון בשנת 2017, 123 מיליון - - -

זוהיר בהלול: זה יהיה 350 בפועל?

<משה שגיא: אני לא זוכר את המספר הסופי של כל ה - - -

זוהיר בהלול: זכרת את כל המספרים בצורה פנומנלית לפני כמה דקות ועכשיו דווקא את המספר הזה אתה לא זוכר, זה מאוד מעניין.

<משה שגיא: התכנית לתקצוב דיפרנציאלי במשרד עומדת על למעלה ממיליארד שקל.

<משה שגיא: מחוז צפון, מאחר והאוכלוסייה, המגזר הערבי שם נמצא בעשירונים החלשים, מירב התקציב יגיע לאוכלוסיות החלשות.

זוהיר בהלול: זו שאלת השאלות, חברים.

<משה שגיא: הסדר גודל של 300 מיליון, באופן מצטבר זה אפילו יגיע ליותר מ- 350 מיליון מפני ש-90 מיליון ועוד 123, והסכום יגדל ב-2018 ו-2019 - - -

<אמיר רשף: ועוד החינוך בלתי פורמלי ועוד הבינוי.

<משה שגיא: אני מדבר רק על התקצוב הדיפרנציאלי.

זוהיר בהלול: אם אתה אומר, זה משמח אותי, אבל אני רוצה לפרוט את הדברים האלה הלכה למעשה לביצוע, לאופרציה.

זוהיר בהלול: לאו דווקא רק מילים בעלמא, ובאמת נגעת בנקודה האחרונה, בסיפא של הדברים של סתיו, מדובר בחלק אינטגרלי מהתקציב שמוענק לציבור הערבי, האם כל מה שאתם מדבריים עליו לא היה צריך להיות נפרד מה-18 מיליארד שקלים לחיזוק הצפון ובנוסף לכך לתחזק חלק מה-15 מיליארד שקלים שהיו אמורים לעבור לציבור הערבי?

זוהיר בהלול: האם אנחנו מדברים על אותו תקציב?

זוהיר בהלול: אם זה אותו תקציב, אם ה-18 מיליארד שקלים הם מכלילים בתוכם את ה-15 מיליארד לציבור הערבי, זה אומר דרשני מכיוון שהצפון לא יתוחזק.

זוהיר בהלול: אולי הערבים כן יתוחזקו.

זוהיר בהלול: אנחנו רוצים שגם הציבור - - -

יפעת שאשא ביטון: זה כסף תוספתי.

יפעת שאשא ביטון: אני אתן לך לראות את המספרים אחר כך.

<משה שגיא: אני מדבר על תקציב תוספתי שהוא לא קיים - - - גדל ב-2017 וגדל ב-2018.

סתיו שפיר: בבקשה יפעת.

יפעת שאשא ביטון: תודה רבה גבירתי יושבת הראש.

יפעת שאשא ביטון: אני מוכרחה לומר שאני יושבת כאן בדיון ופתאום נופל לי האסימון מאיפה חוסר האמון הכל כך גדול של הציבור בנו.

יפעת שאשא ביטון: מאיפה כל מסכי העשן שעולים כאן והפראסה סביב תכנית הגליל, אני חושבת בעיקר באופן שבו היא מתנהלת בוועדה הזאת, מוכיחה את זה יותר מהכל ואני רוצה לומר כפי שאמרתי גם לפני כן, אגב, אם נזיז את הסרט אחורה ונשים צלצול על כל מקום שבו את לא דייקת בדברים לא היינו יכולים לשמוע כלום כי הצלצול לא היה מפסיק.

יפעת שאשא ביטון: ולמה?

יפעת שאשא ביטון: ראשית הצוות שהוקם לא הוקם ב-31.10 - - -

סתיו שפיר: תסלחי לי, אני לא אתן לך להמשיך לשבת פה לשקר ולזלזל.

סתיו שפיר: את כתושבת קריית שמונה פשוט מזלזלת בתושבי הצפון כי אם לא היית מזלזלת בהם, היית בדיוק כמוני מבקשת תשובות.

יפעת שאשא ביטון: את מזלזלת בהם.

יפעת שאשא ביטון: אני אתן לך את התשובות.

סתיו שפיר: אני רק שאלתי שאלות כאן בוועדה.

יפעת שאשא ביטון: לא, את לא שאלת שאלות.

סתיו שפיר: את רק ניסית להפריע.

סתיו שפיר: תדברי בבקשה על התכנית.

סתיו שפיר: אם יש לך עניין נוסף את מוזמנת להגיב.

סתיו שפיר: אם באת לפה כדי לטנף ולזלזל בתושבי הצפון, זה לא המקום, לא בוועדה הזאת.

יפעת שאשא ביטון: סיימת?

יפעת שאשא ביטון: אז אני רוצה עכשיו - - -

סתיו שפיר: אני אדבר כמה שאני - - - תדברי ביחס לתכנית הצפון.

סתיו שפיר: אם יש מידע, אמרת פה כל מיני דברים בבקשה תעמדי מאחורי הדברים שאמרת.

יפעת שאשא ביטון: תודה רבה.

יפעת שאשא ביטון: אני אתחיל בכך שהצוות שהוקם, הוקם הרבה לפני ה-31.10.

יפעת שאשא ביטון: זה שלא כל המשרדים היו שותפים בו עד לאותו רגע ונאמר פה יפה שמי שלקח את ההובלה על התכנית הזאת אחרי ליל התקציב זה שר האוצר והנגב והגליל הצטרף ואם את זוכרת אנחנו ישבנו שם וישבה פה נילי נציגת הנגב והגליל ואמרה לך "היום ב-18:00 יש ישיבה כי אנחנו חלק מהתהליך" אבל את כמו מה שקורה כאן עכשיו התעקשת להמשיך ולשכנע אותה שאין שזה לא היא ואולי - - - ואולי עוד 1001 דברים.

סתיו שפיר: יש בידי מכתב מהשר - - - כל פעם שאת אומרת שקר אני אעצור אותך, אני אגיד לציבור את האמת ובכל פעם שתשקרי אני אשתמש בזכות שלי כיושבת ראש הועדה, אעצור אותך ואומר את האמת.

סתיו שפיר: אנחנו קיבלנו לידינו מכתב מהשר דרעי שאומר לנו במכתב, שחור על גבי לבן, ואותו גם אמרה כמובן נציגתו שישבה פה נילי ברוש, במכתב הזה נאמר שהשר דרעי, על אף שהאיש שהוא מינה, איתן דנגוט, היה אמור לנהל את התכנית, הוא לא מכיר צוות כזה, הוא לא היה חלק מצוות כזה, הוא פנה לשר ה אוצר ולא קיבל תשובות משר האוצר - - -

יפעת שאשא ביטון: הכל מוקלט.

יפעת שאשא ביטון: את יכולה להוציא את זה, חבל להלאות את האנשים פה, אני רוצה לדבר על התכנית.

יפעת שאשא ביטון: זה שקר.

יפעת שאשא ביטון: ישבה כאן נילי בצד הזה, את ישבת שם והיא אמרה לך "אנחנו חלק" את משקרת.

סתיו שפיר: את משקרת.

סתיו שפיר: העובדות נמצאות שחור על גבי לבן.

יפעת שאשא ביטון: התשובה הכי פשוטה, את העובדות כל הציבור ידע, כולל מי שיושב כאן בחדר, כולל מי שיושב בצפון הרחוק וכולל מי שיושב בכל מקום ויראה - - -

סתיו שפיר: איך את מעזה לזלזל ככה בתושבי הצפון זה לא ייאמן.

סתיו שפיר: אנשים מתים בצפון בגלל חוסר - - - את פשוט יושבת פה וצוחקת על חשבונם.

סתיו שפיר: תתמקדי באמת.

יפעת שאשא ביטון: חברת הכנסת סתיו שפיר בזמן שאת טיילת אני ישבתי ודאגתי לתושבי הצפון.

יפעת שאשא ביטון: מה את עשית?

יפעת שאשא ביטון: אני רוצה שבשקיפות תסתכלי על העיניים של האנשים כאן ותגידי מה את עשית.

יפעת שאשא ביטון: מה את עשית.

סתיו שפיר: תגידי את האמת או שתצאי מהוועדה.

סתיו שפיר: קדימה.

סתיו שפיר: כל ישיבה בנושא הזה את מנסה לשקר לוועדה.

סתיו שפיר: תגידי את האמת ותתמקדי במידע שיש לך.

סתיו שפיר: איפה התקציבים נמצאים, פשוט תגידי את האמת.

יפעת שאשא ביטון: את מוכנה להיכנס רגע למצב של לקלוט ולא לשדר?

יפעת שאשא ביטון: כי כל פעם שאני באה להגיד משהו את מתפרצת.

סתיו שפיר: חצופה.

יפעת שאשא ביטון: תודה רבה.

יפעת שאשא ביטון: הסיפור הוא מאוד פשוט.

יפעת שאשא ביטון: יש תקציבים שכבר נמצאים בתקציב שגם אנחנו נצביע עליו.

יפעת שאשא ביטון: אני מכירה את המספרים - - -

סתיו שפיר: מה הם?

יפעת שאשא ביטון: נכון שאנחנו מנסים למתוח אותם, אני רוצה לשאול את חבר הכנסת דב חנין, את חבר הכנסת זוהיר בהלול, ואת מי שיושב כאן בחדר.

יפעת שאשא ביטון: יושבת ממשלה ויושבים שרים.

יפעת שאשא ביטון: במשך כמעט ארבעה חודשים בונים תכנית עם הרבה מאוד שותפים כולל ראשי הרשויות.

יפעת שאשא ביטון: הרי לא נכון שמי שיציג את התכנית הזאת לציבור בצורה מסודרת יהיו השרים שבנו אותה ולא וועדת השקיפות?

יפעת שאשא ביטון: ואני רוצה לומר לך שאם הייתי יודעת שאת מתנהלת בתום לב, וסליחה שאני אומרת, זה לא מה שאני מרגישה, אני כן הייתי באה ופורשת את כל מה שאנחנו נלחמנו בו עד הפרט הקטן, לא הסתובבתי ואמרתי לאנשים "תעבדו תשלחו לי מכתב" ישבתי איתם בשעות של הבוקר ובשעות הקטנות של הלילה כדי לגעת במכללת תל חי על כל צרכיה, ובמכללות האחרות, ובמי-גל, ובנושא של חוק עידוד השקעות הון שאגב, הצבעת עליו ביום חמישי האחרון, בדיפרנציאציה שעשינו בהייטק, בכל הנושא של חוק הגליל, בכל הנושא של מכון המזון, בכל הנושא של התשתיות, בבריאות, בקיצור התורים, בכל הדברים שנכללים בתוך התכנית ואני נגעתי בהם ברחל בתך הקטנה.

יפעת שאשא ביטון: לא בלטייל ולעשות ועדה ולהגיד "תגידי לי מה יש, תגידי לי מה אין" אלא ממש לשבת ולרדת לפרטי הפרטים יחד עם ראשי האשכולות.

יפעת שאשא ביטון: זה ההבדל הקטן בין מי שנמצא בתהליך הזה ארבעה חודשים לבין מי שבא ומכנס מתי שבא לו וועדה ומנסה לגזור מאחרים.

יפעת שאשא ביטון: המניפולציה שעשית על הפקידים - - -

סתיו שפיר: תודה.

יפעת שאשא ביטון: לא, לא סיימתי את דבריי כי גם לי יש שאלה אלייך.

סתיו שפיר: את סיימת את דברייך.

סתיו שפיר: את לא תבואי לפה ותשקרי.

יפעת שאשא ביטון: אני לא שיקרתי, הציבור יראה שכל מילה שאמרתי בסלע.

יפעת שאשא ביטון: אני רוצה שתספרי לציבור כמה שילמת בשביל להציג בסרטון שלך את קריית שמונה והגליל כמקום מנותק, אני רוצה שתספרי, אני מבקשת שתספרי - - -

סתיו שפיר: את משקרת לוועדה.

סתיו שפיר: את מסתירה מיושבי הצפון מה קורה.

סתיו שפיר: אני מתביישת בשמך על מה ש- - - כרגע.

יפעת שאשא ביטון: אל תתביישי בשמי, תתביישי בשמך ובשם זה שאת הצגת, אני רוצה שתספרי לוועדה כמה שילמת על הסרט שבו הצגת את קריית שמונה כמקום מנותק במדינה כאילו אפשר להגיע אליו רק בטרמפים ולהציג את האנשים האלה כמנותקים.

יפעת שאשא ביטון: שם אני נעלבתי בשביל תושבי הגליל.

יפעת שאשא ביטון: רק מי שגדל בבועה מנותקת - - -

סתיו שפיר: תיסעי את בגליל בלי טרמפים עם הרכב הפרטי שלך.

יפעת שאשא ביטון: אני לא צריכה רכב פרטי, הבן שלי נוסע כחייל כל יום ראשון חוזר כל יום חמישי באוטובוסים אנחנו חלק מהמדינה הזאת, תתביישי לך.

יפעת שאשא ביטון: אם לא היית גדלה בניתוק לא היית מתנהלת כך.

סתיו שפיר: הסתיימה רשות הדיבור שלך.

סתיו שפיר: אני לא רוצה להוציא אותך מהוועדה.

יפעת שאשא ביטון: יש לי רק חדשות בשבילך הציבור בגליל הרבה יותר אינטליגנט ממה שאת חושבת, אז אני מצטערת לאכזב אותך גם בעניין הזה תודה רבה.

סתיו שפיר: את רשאית לצאת, את לא חייבת להישאר פה.

יפעת שאשא ביטון: לא, דווקא נחמד שאני אשב לראות את ה - - -

סתיו שפיר: לבי יוצא אלייך.

סתיו שפיר: אני יודעת שהנושא הזה חשוב לך, אני יודעת שכתושבת הגליל - - -

יפעת שאשא ביטון: זאת ההתנשאות של מי שגר וגדל בבועה מנותקת מכלל חלקי הארץ.

סתיו שפיר: מה העניין בכלל איפה גדלתי ונולדתי, על מה את מדברת.

סתיו שפיר: את בכלל לא יודעת איפה גדלתי ונולדתי.

יפעת שאשא ביטון: אז אל תגידי לי שאת מתביישת בשבילי ולא שליבך אליי.

יפעת שאשא ביטון: לבי צריך לצאת אלייך.

יפעת שאשא ביטון: מי שמטיילת באופוזיציה וחוזרת ועושה פוליטיקה.

סתיו שפיר: אני אוציא אותך מהוועדה כי את יושבת ועושה פוליטיקה על חשבון תושבי הצפון ואני לא אשתף עם זה פעולה.

יפעת שאשא ביטון: אני נלחמת בשבילם, לא את.

יפעת שאשא ביטון: אני רוצה שתגידי להם מה את עשית בשביל הצפון.

יפעת שאשא ביטון: תגידי מה את עשית בשביל הצפון חוץ מסרטון של להראות שאי אפשר להגיע אליהם.

סתיו שפיר: את לא תישארי בוועדה ותצעקי.

סתיו שפיר: תוציאו אותה בבקשה מהוועדה.

סתיו שפיר: מעולם לא עשיתי את זה אבל כזה זלזול בתושבים שמחכים לראות משהו מהבטחות הממשלה אני לא ראיתי וכואב לי להוציא אותך.

סתיו שפיר: תוציא אותה בבקשה.

סתיו שפיר: כואב לי להוציא אותך מהוועדה אבל לא אמרת מידע אחד.

סתיו שפיר: פרט מידע אחד לא שיתפת פה, לא הסכמת לפרוש את התכנית, מדברת במילים גבוהות אבל שום דבר, שום דבר, יושבים פה ומנסים להבין כמה כסף אתם נותנים לצפון, מה קורה עם ההבטחות שאתם הבטחתם, מה קורה, ובמקום לעזור לנו לברר את האמת את יושבת פה וצועקת עליי ומנסה לעשות מסחרה פוליטית?

יפעת שאשא ביטון: נכון שהיועץ שלך מצלם הכל?

יפעת שאשא ביטון: תבקשי ממנו ש - - -

סתיו שפיר: הוועדה משודרת, את רוצה שהציבור לא יידע מה קורה פה?

סתיו שפיר: שנסתיר את הוועדות?

סתיו שפיר: לא פרשת כלום.

סתיו שפיר: מספר אחד לא יכולת להגיד, מספר אחד, יושבת ומפריעה לדיון במקום לקבל את הנתונים.

סתיו שפיר: תתביישי ובאמת יפעת כואב לי עלייך, אני יודעת שאכפת לך, לא נעים לך פה כי את חייבת לעשות מה שהשר אומר, כי ככה נבחרים ב"כולנו" אבל חבל מאוד שזה מה שאת עושה עכשיו לתושבי הצפון.

סתיו שפיר: חבל מאוד.

סתיו שפיר: חברי כנסת שנאבקים למען הצפון היו רוצים לקבל פה תשובות וגם את היית רוצה לקבל את התשובות האלה.

סתיו שפיר: חבר הכנסת חנין בבקשה.

יפעת שאשא ביטון: הצפון לא יסלח לך על המילים האלה.

יפעת שאשא ביטון: מה עשית בשביל הצפון?

יפעת שאשא ביטון: מה עשית?

יפעת שאשא ביטון: כי אני הצגתי פה תכנית שלמה, את לא עשית כלום.

סתיו שפיר: את לא הצגת פה רבע תכנית אפילו.

סתיו שפיר: עשירית תכנית לא הייתה פה ממך.

סתיו שפיר: כלום.

סתיו שפיר: אפס מספרים, אין לך מושג בכלל מה יש בתכנית הזאת, שום דבר לא הצגת כאן.

סתיו שפיר: אם היית גאה בתכנית היית מציגה אותה עכשיו לציבור ולא ממציאה תירוצים ועושה פופוליטיקה, חבל מאוד שכך את בוחרת להתנהל.

יפעת שאשא ביטון: תתביישי.

סתיו שפיר: אני מאוד מתנצלת בפני המשתתפים.

סתיו שפיר: אני מאוד רוצה לקבל את התשובות שלכם כאן היום, לי מאוד חבל שזה עובר לוויכוח של צעקות, מי מכם שמגיע לוועדה הזאת יודע שלא כך אנחנו מתנהגים כאן, ואני ניסיתי להבליג עד כמה שאפשר על ההתפרצויות האלה.

סתיו שפיר: הניסיון לעשות פוליטיקה במקום שאין בו מקום לפוליטיקה, כי כולם אופוזיציה וקואליציה היו צריכים להיות בעד התכנית.

סתיו שפיר: התכנית הזאת עברה כהחלטת ממשלה, התכנית הזאת הייתה אמורה להיכנס לתקציב, כולנו אמורים להיות שותפים לדבר הזה ומה שקורה כאן זה סתם לעשות פוליטיקה על חשבון של תושבי הצפון.

סתיו שפיר: רציתי להשאיר את חברת הכנסת שאשא ביטון בוועדה מאחר והיא גם תושבת הצפון , אני יודעת שזה חשוב לה, אבל לצערי הבחירה לצרוח ולא לאפשר לנתונים להיות פרושים כאן בפני הוועדה, לעצור את פקידי הממשלה מלמסור את המידע ולתת להם הוראות על מה הם אמורים להגיד או לא אמורים להגיד, זה דבר שאני לא יכולה להבליג עליו, אני מעדיפה שנצליח לקיים כאן את הדיון.

סתיו שפיר: צר לי.

סתיו שפיר: בבקשה דב.

דב חנין: תודה גבירתי יושבת הראש.

דב חנין: הדיון הזה הוא דיון חשוב ואני יודע שהרגעים האחרונים היו רגעים קשים לכולנו אבל אני בכל זאת מציע לעשות מאמץ גדול ולחזור לדיון האמיתי והחשוב שנמצא פה על השולחן.

דב חנין: נושא הצפון הוא נושא סופר חשוב, והוא חשוב, אני חושב, לפחות לחברי הכנסת שהיו כאן, בוודאי לכולנו.

דב חנין: אני לא גר בצפון אבל אני מבלה הרבה בצפון, אני מאוד אוהב את הצפון, אני נמצא בצפון לפחות אחת לשבוע בהזדמנויות שונות, ואני מכיר בזה שהמקום המקסים הזה והאזור הנפלא הזה יש בו המון המון בעיות.

דב חנין: חברת הכנסת יפעת שאשא ביטון לפני שיצאה דיברה על תחבורה ציבורית ואני אומר לכם בצער גדול, היית שמח שזה לא יהיה המצב, הצפון מנותק מתחבורה ציבורית אפקטיבית באופן מאוד מאוד משמעותי.

דב חנין: אני יכול לעבור, לא רוצה לקחת את כל זמנה של הוועדה אבל הייתי יכול לעבור פה ישוב-ישוב ולהראות לכם איך נראית התחבורה הציבורית בצפון.

דב חנין: אז אם שני אוטובוסים ביום זה בסדר, אז בסדר, אבל למי זה בסדר?

דב חנין: אומרים לי שבממוצע אדם בישוב X רוצה לצאת החוצה או בשעה 11:00 או בשעה 15:30 אחרי הצהריים.

דב חנין: אבל רוב האנשים הם לא הממוצע.

דב חנין: רוב האנשים רוצים לצאת בבוקר לעבודה ולחזור אחרי הצהריים ואם אתה מחבר את כל האנשים אז זה יוצא לך 11:30 בבוקר כשכולם רוצים לצאת.

דב חנין: ואף אחד לא יוצא ב-11:30.

דב חנין: אני נותן את התחבורה הציבורית כדוגמה.

דב חנין: כשאני שמעתי על התכנית הממשלתית לקידום הצפון חשבתי שאנחנו מתחילים מהלך של שינוי.

דב חנין: הזכרתי פה את תחום התחבורה הציבורית אבל תחום נוסף שאני מלווה אותו וגם בו המצב מאוד מאוד קודר זה התחום של הבריאות.

דב חנין: מאוד קודר.

דב חנין: אנשים בצפון פשוט חיים פחות.

דב חנין: זה לא משהו שאנחנו יכולים לאפשר לעצמנו.

דב חנין: יש בצפון פחות רופאים, פחות אחיות, ובעצם זה מצב שהוא במובנים מסוימים אבסורדי כי בצפון יש ריכוז מאוד גדול של אוכלוסייה ערבית שמתוכה יש הרבה מאוד סטודנטים לרפואה ורופאים, ואתה שואל את עצמך למה דווקא באזור הזה יש דווקא פחות רופאים.

דב חנין: אני אחזור לנושא התכנית.

דב חנין: אני חושב שהמהלך של התכנית הוא מהלך חשוב ודווקא לכן זה כל כך קומם אותי שהתכנית נעלמה לגמרי מספר התקציב.

דב חנין: תראו, ספר התקציב זה לא עוד איזו שהיא החלטה שמתקבלת בעולם הפוליטי.

דב חנין: ספר התקציב זה המקום שמגדיר את הפעולה האמיתית שהולכת להתבצע בעולם המציאות ואם זה לא נמצא בספר התקציב זה אומר שאין כסף.

דב חנין: ואם אין כסף, אז אין פעולות כי פשוט מה שלא מתוקצב בתקציב לא קיים.

דב חנין: יכול להיות שאתם כותבים את ספר התקציב בצורה כזאת שאנחנו לא יודעים לקרוא את פרטי התכנית, אנחנו נשמח מאוד לראות את זה, בדיוק לכן הדיון הזה כל כך חשוב.

דב חנין: איך אתם רוצים שננהל את הדיון?

דב חנין: אני שמעתי, גבירתי, את הדברים שלך בקשב רב, אני מצטער לומר לך, אני חושב שאת מציגה עמדה שהיא מאוד מאוד צרה.

דב חנין: אני לא רוצה להפריע לתהליכי העבודה של הממשלה, אין לי שום מגמה גם לקבל החלטות במקום הממשלה, אבל הדיון הציבורי לא יכול להסגר בממשלה, כשאתם בוחרים מיוזמת

דב חנין: כם להסתייע בגורם חיצוני, אתם לא חייבים.

דב חנין: אם הייתם מזמינים את הפקידים שלכם לתהליכים פנימיים אצלכם, בסדר.

דב חנין: הזמנתם, שילמתם מכסף ציבורי, יכול להיות שקיבלתם תוצאות נהדרות, יכול להיות שקיבלתם משהו שנורא מלמד את כולנו משהו, למה שלא נלמד גם אנחנו ?

דב חנין: אני פשוט לא מבין את העמדה הזאת ברמה ה עקרונית.

דב חנין: לכן גבירתי יושבת הראש, אני רוצה מאוד לחזק את ידייך בדיון הזה, אני חושב שהדיון הזה מאוד חשוב, אני חושב שהמאבק הזה הוא מאבק חשוב.

דב חנין: אני חושב שחשוב שאנחנו נקבל את הנתונים, חשוב שנקבל את האינפורמציה וחשוב שנקבל גם את המידע הגולמי.

דב חנין: גם את המידע הגולמי.

דב חנין: אחר כך תחליטו לעשות איתו מעשה כזה או אחר, להתחשב בזה או לא להתחשב בזה – תנו לנבחרי הציבור להחליט, זה המינימום.

דב חנין: תודה רבה.

סתיו שפיר: נכון מאוד.

סתיו שפיר: עידן רייף בבקשה.

<עידן רייף: שלום ותודה על זכות הדיבור כבוד יושבת הראש.

<עידן רייף: חבר הכנסת דב חנין דיבר על העניין של תחבורה ציבורית, אני רוצה לשתף אתכם שהיום הגעתי מתל חי - - -

סתיו שפיר: כמה זמן זה לקח?

<עידן רייף: הרבה זמן.

<עידן רייף: האמת שהיום ספציפית הייתה גם את המחאה של החקלאים, אז זה התארך.

<עידן רייף: האוטובוס הראשון יצא בשעה 8:30 כך שלא יכולתי להסתמך על האוטובוס, אז בעצם התניידתי בטרמפים לכאן, זו דוגמה חיה לזה.

<עידן רייף: אני באמת שמח שכל האנשים הגיעו לכאן, למרות שיש עוד הרבה הרבה אנשים שאולי היו יכלים לתת לנו תשובות יותר חד משמעיות בנוגע לתכנית הזאת.

<עידן רייף: מדובר על תכנית שהובטחה לתושבי הצפון, הובטחה על ידי השרים.

<עידן רייף: השר משה כחלון היה בוועדת הגליל והבטיח, היה את השר דרעי והבטיח, היה את ראש הממשלה בנימין נתניהו והבטיח.

<עידן רייף: הדברים שנאמרו כאן אלה לא דברים שנאמרו באיזה שהוא אישון לילה אלא דברים שנאמרו על ידי שרים בכירים בממשלה.

<עידן רייף: זו פעם רביעית בחודש-חודשיים האחרונים שאני מגיע לכנסת במיוחד, אני מפסיד יום לימודים, אני לא מפסיד עבודה כי אתם יודעים, מבחינת תעסוקה קצת יותר קשה אז כרגע אין לי תעסוקה בצפון, וזו אחת הסיבות לזה שאולי אני אעזוב אותו.

<עידן רייף: מדובר על ארבעה מנועי צמיחה שדובר עליהם בתכנית התקציבית שכתבו ראשי הרשויות.

<עידן רייף: משום מה אף אחד, אבל אף אחד, לא דיבר עליהם, על כולם, כמכלול, ועל התקציב.

<עידן רייף: ושחברת הכנסת סתיו שפיר העלתה את השאלה של באמת מה קורה עם התכנית של התקציב המדיני שתעלה עוד לפני, זאת אומרת הצבעה על התקציב תהיה עוד לפני שתהיה תכנית, איך יש אפשרות להצביע עליה.

<עידן רייף: הייתי בקשר עם אנשים בכירים ברשויות בצפון, הייתי בקשר עם לא מעט חברי כנסת ואין תשובות.

<עידן רייף: אני מצטער שזה מה שקרה קודם עם חברת הכנסת יפעת שאשא ביטון, אני בטוח שהנושא הזה מאוד חשוב לה, אבל בפועל אנחנו מגיעים לעוד ועדה ועוד וועדה, ולא אגיד מבזבזים, אבל משקיעים יום שלם מהזמן שלנו, מגיעים לכאן ובסופו של דבר יש פה כל מיני מריבות או מלחמות קרדיטים, אבל בפועל תשובות אנחנו לא מקבלים.

<עידן רייף: אז אני באמת באמת אשמח לקבל תשובות על מה קורה עם התכנית.

סתיו שפיר: אגב, תחבורה ציבורית בתל חי, עד שכבר השיגו אוטובוסים לתל חי, עשו אותם בשעות שהן לא שעות שבהן סטודנטים צריכים להגיע למכללה, ואז נוצר מצב שאף שגדל מספר האוטובוסים אי אפשר להשתמש בהם, הם פשוט לא קשורים בשעות הלימודים.

<משה שגיא: אנחנו נבדוק את זה.

סתיו שפיר: אני אודה לכם.

סתיו שפיר: בבקשה יוסי הירש, לשעבר ממשרד מבקר המדינה.

<יוסי הירש: שלום.

<יוסי הירש: אני פעיל בתנועת "דרכנו" זו תנועה ששמה לה למטרה לדאוג לכך שהנבחרים יעמדו בהתחייבויות שלהם כלפי בוחריהם, דוגלת בערכים של דמוקרטיה ושוויון.

<יוסי הירש: אני גם הקשבתי כמוכם בקשב רב לדיון הזה שאני חושב שהוא דיון מאד חשוב כי זה מבטא בעצם את הפיקוח הפרלמנטרי של הכנסת על פעולות הממשלה.

<יוסי הירש: בשוליים אעיר שההערה של אחד מחברי הכנסת שהוא עבד יומם ולילה בשביל התכנית, יש בה בעייתיות מסוימת כי זה פוגם ביכולת שלו לבקר את פעולות הממשלה וזה התפקיד של הכנסת, לבקר את פעולות הממשלה, וכמובן לאשר אותן במידה שהיא תמצא לנכון.

<יוסי הירש: יש מה שנקרא "חוכמת העיתוי" ונאמר כאן

<יוסי הירש: שב-11 לאוגוסט 2016 ממשלת ישראל קיבלה החלטה על תקציב מדינת ישראל והגישה אותה לכנסת.

<יוסי הירש: באותו רגע שהיא קיבלה את ההחלטה הזאת, ההחלטה הזאת הייתה צריכה להיות, סליחה על הביטוי "לא ריקה מתוכן", אלא החלטה שכוללת בתוכה את כל הסעיפים, אותם הסעיפים שכביכול עכשיו, ואני לא אומר "כביכול", יושבים עליהם חודשים על גבי חודשים, אבל היה צריך לעשות את זה קודם כי זה באמת סדר הדברים הנכון וצודק אמיר שקודם צריך להביא את זה לממשלה ואחרי זה לכנסת, אבל זה קרה ב-11 לאוגוסט.

<יוסי הירש: הרי ב-28 ליוני 2015 התקבלה החלטה בתוך חצי שנה לעשות תכנית, ההחלטה הזאת פג תוקפה בדצמבר 2015.

<יוסי הירש: זאת אומרת שהיה את כל הזמן שבעולם.

<יוסי הירש: אבל יש באמת מן אופנה כזאת, ואני גם אוראה את זה בדו"חות מבקר המדינה, שבעצם התקציב הופך חוכא והיתלולא.

<יוסי הירש: יש תקציב, יש שינויים ואחרי זה יש שינויים בדיעבד, אז מה שהיה בדיעבד זה מה שהופך לתקציב.

<יוסי הירש: יש על זה מלא דו"חות, והנה לאחרונה פורסם דו"ח על משרד התחבורה, וזה מה שנאמר.

<יוסי הירש: זה ממש, הייתי אומר, אני לא רוצה להשתמש בשפה דיפלומטית, יש פה ביזוי של הכנסת.

<יוסי הירש: אחרת אין לזה טעם.

<יוסי הירש: זאת אומרת שצריך להציג את התקציב על כל הסעיפים שלו, ואני מדגיש, על כל הסעיפים שלו, כי חלק מהדברים שכתובים כאן למעשה יש תכניות כלליות, התכניות הכלליות כוללות בתוכן לכאורה או שלא לכאורה את הנושא של הצפון, ומה קורה?

<יוסי הירש: במשך השנה יש גמישות כיון שזה לא כתוב בספר התקציב, אפשר להעביר מסעיף לסעיף ואז יכול להיות שגם התכנית שלכאורה הצביעו עליה, ואני מדגיש – לכאורה, כיון שזה לא כתוב בספר התקציב, בכלל שינתה את פניה.

<יוסי הירש: לכן זה צריך להיות לא רק בבסיס התקציב אלא זה צריך להיות שחור על גבי לבן כתוב בסעיפים ספציפיים, אחרת אי אפשר לפקח על זה.

סתיו שפיר: תודה רבה.

סתיו שפיר: דוד דהאן, רק במשפט.

סתיו שפיר: כי אנחנו חייבים לסגור את הישיבה.

<דוד דהאן: אני יושב ראש הארגונים החברתיים בכנסת.

<דוד דהאן: השתתפתי בכמה דיונים שגם יפעת הייתה וגם אני רואה את הפעילות שלך.

<דוד דהאן: אני קורא לך כאן לקרוא לה ולהצטרף לשים יד אחת.

<דוד דהאן: שתיכן פועלות למען אותה מטרה.

<דוד דהאן: צריך רק למצוא את הדרך להסתדר כאן כדי להביא בסופו של דבר לתוצאה טובה למען המטרה.

סתיו שפיר: אני מקבלת ומסכימה מאוד.

סתיו שפיר: הסיפור הוא כזה חברים, אנחנו נמצאים ביום שבו התקציב אמור להיות מאושר בוועדת הכספים.

סתיו שפיר: אני מוכרחה להגיד שהמסר שאני מקבלת פה מנציג האוצר, היא שלהצבעה שלי בוועדת הכספים אין ממש משמעות היום כי זו לא הצבעה סופית, כי אני לא מצביעה למעשה על תקציב המדינה, כלומר אנחנו עושים איזה שהוא תיאטרון פרוצדוראלי.

סתיו שפיר: אנחנו הולכים להצביע על משהו שלא - - -

<אמיר רשף: אלה לא הדברים שאמרתי.

<אמיר רשף: אני מתנצל יושבת הראש, זה ממש לא מה שאמרתי.

סתיו שפיר: אני אמרתי מה אני מבינה מדבריך, לא מה אמרת.

סתיו שפיר: אנחנו שמענו מה אמרת.

סתיו שפיר: ברור שלא אמרת משפט כזה.

<אמיר רשף: שיובהר לפרוטוקול שאלו לא הדברים שאמרתי, ולא העברתי מסר כזה.

סתיו שפיר: ברור שלא אמרת משפט כזה.

סתיו שפיר: אבל הדברים שאני שומעת של "אני לא יכול לתת לך את הנתונים", מספרים שעומדים על מאות מיליונים, שזה לא מספר, זה לא משהו שאני יכולה לעבוד איתו ולדעת כמה באמת נשאר מתכנית הצפון שעמדה על השקעה של 18 מיליארד שקלים לפי ההבטחה, ולא להעביר לוועדה אפילו לא תכנית בסיסית, משהו שמגיע היום לדיון אולי, שיגיע לדיון בממשלה, לא להסכים לפרסם את הדו"חות שעשו חברות הייעוץ שאמורים לספק לנו ידע בסיסי, אולי ידע שהוא רק סקירה מקצועית, בוודאי שלא החלטות ממשלה, אבל את הסקירות המקצועיות הנדרשות, במשך חודשים ארוכים לדחות את פרסום התכנית, פעם אחר פעם להגיע לוועדה כאן ובוועדות נוספות מבלי לתת לנו תשובות.

סתיו שפיר: המסר שעובר לחברי הכנסת, אני יודעת שאתם לא מתכוונים אבל המסר שאנחנו מקבלים פה זה שההצבעה שלנו לא משמעותית, שאולי אנחנו מטרד על משרד האוצר, בזה שאנחנו מבקשים תשובות.

<אמיר רשף: גם את זה כמובן לא אמרתי.

סתיו שפיר: אמרתי מה אני הבנתי, מה המסר שעבר.

סתיו שפיר: כמובן שלא אמרת את זה במילותיך.

סתיו שפיר: אני מכבדת את מה שאמרת כאן, אני אומרת לך כפידבק, זה המסר שעובר.

סתיו שפיר: אם אני לא יודעת על מה אני הולכת להצביע בהצעת התקציב שמגיעה לוועדת הכספים ממש עכשיו, כבר קיבלנו אותה היום בבוקר, עדכון מחודש שלה, ואני לא יודעת מה באמת נמצא שם כי אין שם עדיין את תכנית הצפון וכי אתה אומר לי שדברים עוד הולכים להיכנס, דברים עוד הולכים לצאת, אנחנו לא נדע על מה אנחנו מצביעים.

סתיו שפיר: והדבר הזה חמור ביותר, זה הופך אותנו למה?

סתיו שפיר: אנחנו רובוטים?

סתיו שפיר: אנחנו אמורים להצביע אוטומטית?

סתיו שפיר: האופוזיציה תצביע נגד?

סתיו שפיר: הקואליציה תצביע בעד?

סתיו שפיר: אנחנו לא רובוטים.

סתיו שפיר: אנחנו נציגי ציבור, אנחנו רוצים לדעת על מה אנחנו מצביעים.

סתיו שפיר: אני חושבת שיש גם חברי קואליציה שהיו רוצים לדעת אם התקציב הזה לא נמצא, כי אולי הם היו מחליטים להצביע נגד התקציב, ולהפעיל לחץ.

סתיו שפיר: כשמשרד האוצר והממשלה רוצים להעביר משהו, וראינו את זה עכשיו עם הפיצויים של עמונה.

סתיו שפיר: כשרצו להעביר לעמונה בשביל הדיל המפוקפק הזה 130 מיליון שקלים עשו מהר ישיבת ממשלה וזירזו תהליכים והביאו הצעת תקציב מעודכנת, עם קיצוץ של 3.5 מיליארד שקלים.

סתיו שפיר: את זה הצליחו לעשות בשביל עמונה, אבל לתושבי הצפון לא עושים בשבילם את המחווה הזאת.

סתיו שפיר: הם לא מספיק חשובים כדי להכניס אותם לתקציב המדינה, לשלוש השנים הקרובות וזה מאוד מעציב אותי בגלל שאני חושבת שאמורה להיות פה שותפות של קואליציה ואופוזיציה על הדבר הזה ובגלל שקיוויתי שהבטחות שניתנו הן הבטחות אמיתיות.

סתיו שפיר: אני הייתי מאוד מכבדת ממשלה שהייתה מקיימת את ההבטחות האלה.

סתיו שפיר: אני רוצה להוסיף עוד דברים גם על מה שאמר חבר הכנסת חנין בנוגע לדו"חות של חברות הייעוץ, שזה נושא משני אבל לא פחות חשוב.

סתיו שפיר: הממשלה משלמת מכספי הציבור על ידע מקצועי שהיא שוכרת מחברות חיצוניות.

סתיו שפיר: אני באופן אישי מאמינה שהידע הזה צריך להיות ידע של הממשלה, שהממשלה צריכה לדעת לאסוף ידע, לבדוק ידע, לצבור אותו, לנתח אותו ולהשתמש בו כדי לקבל החלטות גם בעתיד וכדי לקבוע אסטרטגיה.

סתיו שפיר: זאת האמונה שלי לגבי שימוש בידע.

סתיו שפיר: אני בצער רואה שיש יותר ויותר שימוש בחברות ייעוץ חיצוניות, אנחנו מבינים שהם גם שותפים פעילים לעבודת המשרד, הם מלווים את העבודה כפי שהגדרת - - -

<מירי שמואלי: לא אמרתי את זה.

<מירי שמואלי: אמרתי שהם עוזרים לנו במהלך העבודה המקצועית שלנו.

<מירי שמואלי: זה שהם עושים סקירה בינלאומית זה לא שהם מלווים את המשרד.

סתיו שפיר: כלומר אם ישנה סקירה, אם ישנו דו"ח כזה אנחנו מבקשים לקבל אותו לידינו.

סתיו שפיר: זה בהחלט חוסה תחת חוק חופש המידע ובכל מקרה, חוק חופש המידע מטרתו המהותית זה לומר שהמידע הזה שייך לציבור.

סתיו שפיר: הציבור שילם בעבור המידע, זה לא שייך לכם, אתם לא הבעלים של המידע, הציבור הוא הבעלים של המידע.

סתיו שפיר: תפרסמו אותו.

סתיו שפיר: אין שום סיבה שלא.

סתיו שפיר: במה זה יכול להזיק לציבור אם תפרסמו אותו.

סתיו שפיר: עוד ידע יכול לפגוע במישהו?

סתיו שפיר: תפרסמו.

סתיו שפיר: זה ידע שאחר כך מומחים נוספים יכולים לעבוד איתו, שעוד סקירות יכולות לעבוד איתו, סטודנטים, אם הם רוצים לגבש עבודה על הצפון, אנשים שמפקחים על עבודת הכנסת ורוצים לספק עוד מידע, כולם יכולים להשתמש בו ואנחנו שילמנו עליו, אז תפרסמו.

סתיו שפיר: אני דורשת מכם לפרסם את כל הדו"חות שנעשו בקרב חברות ייעוץ על תכנית הצפון ובכלל, כל העבודה שנעשתה מול משרד הכלכלה, משרד האוצר, משרד הבריאות ומשרד החינוך שנמצאים איתנו כאן.

סתיו שפיר: כל העבודה של חברות הייעוץ האלה, בבקשה להעלות את זה לאתר שלכם, זה דבר שאתם יכולים לעשות מאוד בקלות ואנחנו מצפים שזה יקרה, אבל בראש סדר העדיפויות זה התכנית של הצפון שאותה אנחנו רוצים לראות שם.

סתיו שפיר: יצוין כאן גם שנמסר לנו פה ממשרד החינוך ואני מודה לך מאוד על התשובות הרציניות שהבאת לכאן היום, לצערנו כשפנינו ללשכת השר לא קיבלנו תשובות דומות ואני רוצה להפנות את זה לתשומת ליבה של המנכ"לית שקיבלנו תשובות אחרות לחלוטין עם פירוט שונה לחלוטין ממה שנמסר כאן לוועדה, אני מבקשת שתבדקו את זה.

סתיו שפיר: כבר למעלה משנה וחצי מאז שניתנה החלטה 146 שקבעה לוחות זמנים לתכנית הצפון, מאז ניתנו כבר עוד שלוש החלטות, והצהרות בתקשורת שהתחייבו להקצות מיליארדים רבים במהלך השנה, 18 מיליארד שקלים בסך הכל.

סתיו שפיר: עד עכשיו, גם אחרי הדיון השלישי שנעשה בנושא הזה פה, עוד לא הבנו באיזה סעיפים נמצאים התקציבים האלה.

סתיו שפיר: מהתשובות שקיבלנו הבנו שמדובר אולי, במקסימום, ב-500 מיליון שקלים, סכום רחוק מאוד מהסכום שהובטח בהתחלה.

סתיו שפיר: ראוי שאו השרים יעמדו מול הציבור ויודו בכך שההבטחות האלה השתנו, או שמסיבה כל שהיא לא יכלו לעמוד בהן וגם כך חברי הכנסת ובוודאי שלא ימשיכו את ההטעיה המתגלגלת הזאת של הציבור.

סתיו שפיר: אני מבקשת מכל ה משרדים להעביר לנו את התשובות שנתתם כאן גם בכתב מפורט לפי התקנות שבהם התקציבים האלה נמצאים.

סתיו שפיר: אני מבקשת ממשרד האוצר להעביר עוד היום את פירוט כל הסעיפים שבהם נמצאים - - - לתכנית לצפון מאחר וכבר היום זה מגיע להצבעה, אין שום הצדקה שזה לא יימסר כל הפירוט, ממש על השקל.

סתיו שפיר: תודה רבה לכולכם.